Republičko javno tužilaštvo demantovalo pisanje medija - Sputnjik Srbija\nRepubličko javno tužilaštvo demantovalo pisanje medija\n14:16 04.01.2016 Preuzmite kraći link\nRepubličko javno tužilaštvo saopštilo je danas da nisu tačni navodi medija da je republički tužilac Zagorka Dolovac postavila vršilac funkcije tužioca za ratne zločine.\nU saopštenju se precizira da će „Republičko javno tužilaštvo, u skladu sa svojim zakonskim ovlašćenjima postaviti vršioca funkcije tužioca za ratne zločine, o čemu će javnost biti blagovremeno obaveštena“.\nBeogradski mediji preneli su danas nezvanična saznanja da je Zagorka Dolovac za v. d. tužioca za ratne zločine postavila Snežanu Stanojković, zamenicu tužioca za ratne zločine Vladimira Vukčevića, koji je 1. januara otišao u penziju.\nSkupština Srbije 21. decembra nije izabrala novog tužioca za ratne zločine, jer nijedan od pet kandidata sa liste, među kojima je bila i Stanojkovićeva, nije dobio potreban broj glasova.\nPrilikom glasanja u Skupštini, za sudiju Apelacionog suda u Novom Sadu Dejana Terzića je glasalo 109 poslanika, za Snežanu Stojković 75, za zamenika republičkog javnog tužioca Đorđa Ostojića šest, dok su zamenici tužioca za ratne zločine Milan Petrović i Miroljub Vitorović dobili pet, odnosno sedam glasova.\nDa bi novi tužilac za ratne zločine bio izabran neophodno je da dobije 126 poslaničkih glasova.\npenzija, vršilac funkcije, glasovi, ratni zločini, republičko javno tužilaštvo, Srbija


Aresibo: Teleskop koji lovi vanzemaljce biće ponovo u funkciji – Zavera\nAresibo: Teleskop koji lovi vanzemaljce biće ponovo u funkciji\nZTP 18. septembra 2020.\t0 Komentara\nSredinom avgusta, opservatorija Aresibo, masivni teleskop u Portoriku poznat po praćenju asteroida i potrazi za vanzemaljskom inteligencijom (SETI), isečena je na komade nakon što se metalni kabl iznad teleskopa olabavio i obrušio na radarsku antenu.\nMesec dana kasnije, nadzornici objekta još uvek ne znaju šta je uzrokovalo misteriozni ponoćni kvar. Popravke su u toku i nadzornici planiraju da pokrenu punu „forenzičku istragu“ katastrofe čim se uspostavi bezbednost objekta, navodi se u izjavi Univerziteta Centralna Florida (UCF), koji pomaže upravljanje teleskopom.\n„Znamo da proces traje dugo i nestrpljivi smo da krenemo sa popravkama,“ rekao je direktor opservatorije Francisko Kordova u izjavi. Ali pre nego što uklone polomljenu opremu i pristupe poslu, moraju da obezbede teleskop za ljudsko upravljanje, dodaje Kordova.\nKada je Aresibo počeo sa radom 1963. godine, postao je najveći teleskop na svetu sa jednim tanjirom, prečnika 305 metara. (Možda ćete ga prepoznati u scenama iz filmova „Kontakt“ i „Goldeneye“).\nProšlog meseca je urušavanje kabla napravilo 30 metara dugačku rupu u radarskoj ploči, čime je prekinut njen rad, navodi UCF. Kabl je takođe probio kroz nekoliko drugih kablova i platformi koje podupiru tanjir, nakon čega je ostala gomila šuta na zemlji, čineći pristup lokaciji još težim.\nOd tada su UCF i njegovi partneri, uključujući NASA i Nacionalnu naučnu fondaciju, započeli procenu štete koristeći detaljan računarski model teleskopa. Inženjeri će zatim pažljivo proučiti model pre nego što pošalju ekipu na lokaciju. Prva ispitivanja prijemnika teleskopa nisu pokazala znakove oštećenja osnovne elektronike. Međutim, tim tek treba da testira S-opseg teleskopa, koji otkriva mikrotalasne signale sa udaljenih zvezda, galaksija i maglina.\nKada se lokacija obezbedi, ekipa za popravke će izvući slomljeni kabl i njegovu utičnicu kako bi započela forenzičku istragu. Za to vreme, dva projekta koja nisu povezana sa glavnim tanjirom, Aresibov program za otkrivanje i domet svetlosti (LIDAR) i Daljinska optička platforma (ROF), nastavljaju sa radom, saopštio je UCF.\n(space.com-ZTP, foto: Arecibo Opservatory)\nTagovi:teleskop, satelitski, Nasa


U cilju unaprijeđenja poslovanja, te pružanja visokokvalitetnih komunalnih usluga i povećanja zadovoljstva naših kupaca, 2010. godine ispunili smo sve uslova za sertifikovanje Sistema upravljanja kvalitetom u skladu sa međunarodnim standardom ISO 9001 : 2008. Sistem je od tada u potpunoj primjeni, a u decembru 2016. godine resertifikovani smo u skladu sa novim izdanjem međunarodnog standarda 9001:2015.\nSistem upravljanja kvalitetom (Quality Management System - QMS) je skup međusobno povezanih elemenata za usmjeravanje i kontrolu organizacije u pogledu kvaliteta poslovanja i pružanja usluga, a radi ispunjavanja zahtjeva kupaca i drugih interesnih grupa. Preduzeće se svake tri godine resertifikuje za ovaj sistem.\nDa bi bila ostvarena najvažnija vrijednost – zadovoljstvo kupaca, donijeli smo i Politiku kvaliteta koja predstavlja izjavu preduzeća kojom se definiše opredijeljenost menadžmenta da zadovoljenjem pojedinačnih segmenata poslovanja ostvari navedenu vrijednost, te da radi na stalnom poboljšanju kvaliteta usluga i procesa rada.\nSvi zaposlenici, u svakoj situaciji, svojim sveukupnim djelovanjem nastoje da zadovolje potrebe i zahtjeve kupaca usluga koje pružamo, kao i da premaše njihova očekivanja. To ostvarujemo primjenom Sistema kvaliteta, sa naglaskom na:\nusmjerenje na korisnika\nPosjedovanje sertifikata za Sistem kvaliteta i sticanje uslova za njegovo obnavljanje dokaz su da je JP „Komunalno Brčko“ uspostavilo i primjenjuje osnovni postulat upravljanja – planira, provodi i kontroliše procese, a u svakom novom krugu ih poboljšava.


s predstavnicima EU\nBEOGRAD - Razgovori s visokim predstavnikom Evropske unije, Havijerom Solanom, o budućim odnosima Srbije i Crne Gore treba da budu nastavljeni, zaključeno je na prekjučerašnjoj sednici Predsedništva Demokratske partije socijalista. Predsednik Crne Gore i DPS-a, Milo Đukanović, informisao je vrh stranke o toku briselskog sastanka sa Solanom, kao i o razgovorima koje je nakon toga imao s koalicionim partnerima.\n- Smatramo da treba sačekati do kraja februara i videti šta će doneti razgovori s predstavnikom EU, odnosno da li će biti postignut sporazum ili će biti organizovan referendum - kaže Igor Lukšić, portparol DPS-a. On naglašava da je Predsedništvo ove partije procenilo da je referendum "neosporno pravo građana Crne Gore."\nSpremni smo za dijalog, ali ne o referendumu\nBEOGRAD - Otvoreni smo da, ukoliko DPS pristane da preuredi jugoslovensku federaciju, razgovaramo o donošenju novog ustava, a na poziv oko dogovora za referendum nećemo se odazvati. SNP neće povlačiti nijedan potez sam, već samo u okviru Koalicije "Zajedno za Jugoslaviju" - rekao je Predrag Bulatović, predsednik SNP-a. On je pozvao DPS da prihvati Solanine predloge o uređenju budućih odnosa u SRJ, ocenjujući da bi takav potez omogućio međupartijske razgovore u Crnoj Gori o preuređenju federalne države.\nV. N. - D. G.\nKomentarišući najavu Liberalne stranke da će uskratiti podršku manjinskoj vladi ako ne bude organizovan referendum, Lukšić kaže:\n- Verujem da do toga ipak neće doći. Najbolje bi bilo kada bi liberali ušli u vladu, koja treba da pripremi političku platformu za dalje pregovore s međunarodnom zajednicom o budućim odnosima sa Srbijom.\nSlavko Perović, portparol LS-a, međutim, kaže da ta partija nije dobila nikakav poziv za učešće u izvršnoj vlasti. U jučerašnjem saopštenju liberali su optužili DPS da je "odbijanjem zakona o referendumu unela sumnju kod evropskih partnera u iskrenost zalaganja za reformski proces i da su ti postupci oslabili snage koje se zalažu za nezavisnost."\n"Rezultat je očigledan. Crna Gora je umesto u proces referenduma uvedena u proces pregovora s krajnje neizvesnim ishodom. LS i dalje ostaje na stanovištu da je referendum jedini efikasan način putem kojeg Crna Gora može da reši svoje državno pitanje", stoji u saopštenju LS-a.\nPortparol Socijaldemokratske partije, Novak Adžić, juče je izjavio da će ta partija "istrajati na zahtevu za organizovanje referenduma o nezavisnosti Crne Gore" i ocenio da "nepravednim pritiscima iz Brisela treba eksplicitno reći "ne".


Moj komšija Rom: Školovanjem i obrazovanjem do boljeg statusa i života | RTK\nObrazovanje Roma je tema o kojoj se sve više govori u poslednjih nekoliko godina. Romi kao nacionalna manjina neintegrisana u društvo u kome živi imaju izrazito nepovoljnu obrazovnu strukturu, koja predstavlja prepreku za zapošljavanje, koje, opet, sa sobom povlači i produbljuje siromaštvo.\nOsnovni uslov za poboljšanje socio-ekonomskog i kulturnog statusa Roma, odnosno društveno-socijalne pokretljivost i integrisanosti u društvo jeste obrazovanje. S obzirom na to da je obrazovanje ključ za izlazak iz siromaštva, upravo je na ovom planu potrebno preduzeti određene mere, koje će doprineti poboljšanju sveukupnog položaja Roma.\n– Država mora da shvati da jedino obrazovani i zaposleni Rom može sutra sebi i svojoj porodici da priušti pristojan dom i da školuje svoju decu – mišljenja je predsednik Nacionalnog saveta romske nacionalne manjine Vitomir Mihajlović. On kaže da su glavni problemi Roma u Srbiji obrazovanje i zaposlenje, i da su poboljšanja u ove dve oblasti ciljevi za koje se bori njihova zajednica, a kroz to se bore za veću ravnopravnost Roma u Srbiji.\nU osnovnu školu se na vreme upiše 69 odsto dece iz romskih naselja u Srbiji, a 64 odsto je i završi, svako peto romsko dete pohađa srednju školu, dok je u poslednjih 10 godina skoro 3.000 Roma završilo fakultete, rečeno je prošle godine na predstavljanju rezultata projekta posvećenog unapređenju mogućnosti za obrazovanje i integraciju Roma i pospešivanje zapošljavanja.\nDržavni sekretar u Ministarstvu za rad, zapošljavanje, boračka i socijalna pitanja Nenad Ivanišević pozvao je Rome da ne napuštaju sistem obrazovanja, ističući da nema kvalitetnog zapošljavaja bez kvalitetenog obrazovanja. Pitanje inkluzije nije pitanje Roma, nego celog društva, rekao je Ivanišević i istakao da je obrazovanje bitno za kvalitetno predstavljanje na tržištu rada.\nAnamarija Viček iz Ministarstva prosvete, nauke i tehnološkog razvoja je rekla da se jedan uloženi dinar u obrazovanje romske dece trostruko vraća, te da je obrazovanje ključna karika koja prekida krug siromaštva. Govoreći o merama za unapređenje položaja Roma u obrazovnom sistemu koje se u Srbiji sprovode već 15 godina, navela je da je stipendiranje jedna od karika za uspešno školovanje Roma. Viček je rekla da se mere koje se primenjuju odnose na olakšane procedure za upis u osnovne škole, podršku tokom školovanja, kao i afirmativne mere za upis u srednje škole, navodeći da je od 2005. godine do danas u srednje škole upisano 4.135 romskih učenika, od čega su 55 odsto devojčice.\nSITUACIJA U KRUŠEVCU\nPrema raspoloživim podacima korišćenim za izradu analize stanja strateškog dokumenta rađenog krajem oktobra i tokom novembra 2014. godine, ukupan broj romske dece u predškolskom programu na teritoriji grada Kruševca je 42, od toga 25 dečaka i 17 devojčica. Broj romske dece koja pohađaju pripremni predškolski program je 30, od toga 13 dečaka i 17 devojčica.\nMobilni tim za inkluziju Roma Grada Kruševca koji je imenovan od strane Gradskog veća grada Kruševca je vršio analizu broja dece koja treba da pohađaju pripremni predškolski program, a to je 36-oro dece. Pripremnim predškolskim programom je obuhvaćeno 30-oro dece, što ukazuje da je van sistema 6-oro dece. U pitanju su deca koja žive u naselju Panjevac i Čitluk. Osnovni razlozi su sezonski radovi i odlazak u inostranstvo.\nTakođe od navedenih 30-oro dece, 6-oro dece ne pohađa nastavu i to 2 dečaka i 4 devojčice. Osnovni uzrok osipanja dece je odlazak u inostranstvo.\nNajveći broj romske dece pohađa OŠ Dragomior Marković koja ima 117 đaka romske nacionlnosti. Sledi OŠ „Nada Popović“ sa 57 i OŠ Branko Radićević sa 55 učenika.\nBroj romskih učenika u Školi sa osnovno i srednje obrzovanje Veselin Nikolić, koja se bavi osnovnim i srednjim obrazovanjem dece sa smetnjama i poteškoćama u razvoju je 59, što procentualno u odnosu na ukupan broj učenika u ovoj školi koji pohađaju osnovno obrazovanje iznoi 59 odsto.\nNa osnovu sitraživanja koje je 2009. radio Centar za interaktivnu pedagogiju, preko 80 odsto dece u ovoj školi su biola romska deca. Sada se ovaj procenat smanjuje što je pozitivan trend u odnosu na prethodne godine.\nČinjenica je da roditelji romske decu svoju decu uspisuju u ovu školu zbog lakšeg završavanja, a dece aimaju i besplatnu užinu, udžbenike i druge beneficije.\nRomska deca često napuštaju školovanje u ranoj fazi i prelaze u specijalne škole jer u običnim nemaju potrebnui pažnju i podršku nastavnika, zaštitu od ignorisanja, marginalizacije, uznemiravanja, pa i diskriminacije.\nOva deca doživljavaju neuspeh u školi i postaju demotivisana, što produbljuje neuspeh sce dok se ne steknu uslovi za premeštaj u specijalnu školu – saznanja su Zorane Pavlović, savetnice u Odeljenju za društvene delatnosti Gradske uprave Kruševac, zadužene za oblast socijalne zaštite i pitanja manjina.\nNa osnovu podataka dobijenih od obrazovnih institucija, osnovni uzroci zbog kojih romska deca ne pohađaju ili napuštaju obrazovni sistem su sledeći teški materijalni položaj, oskudevanje u hrani, odeći, obući, priboru i udžbenicima, odlazak u inostranstvo, nemotivisanost za rad i učenje uz sklonost ka prošnji i životu bez obaveza, preseljenje u drugi grad, prelazak starosne granice za redovnu osnovnu školu, obavljanje sezonskih poslova, udaljenost od obrazovne ustanove, nemotivisanost roditelja za školovanje dece i nepridavanje važnosti obrazovanju dece, rano stupanje u brak, odavanje kriminalnim radnjama, smeštaj u druge ustanove socijalne zaštite, promena staragelja ili bolest dece i staratelja.\n– Broj romske dece, posebno u srednjem obrazovanju se povećava, kao se i njihov uspeh i postignuća u obrazovnom sistemu. U kruševačkoj Gimnaziji, na primer, imamo učenika učenika koji je odličan, sa prosekom 4,5 i koji ostvaruje pravo na besplatan prevoz, slični su primeri u Medicinskoj, Ekonomskoj školi. Mi uvek stimulišemo tu decu, recimo kada dajemo pravo na besoplatan prevoz učenika koji putuju iz seoskih sredina. Naravno, cilj je da ostvaruju što bolja obrazovna postignuća, da sutra upisuju fakultete i da se tako gradi jedna populacija koja će biti kasnije konkurenta i na tržištu rada i koja će imati odgovarajuće profesionalne i stručne kompetencije neophodne, kako se ne bi zapošljavali samo kao lica na nekim izvršilačkim radnim mestima, što danas još uvek preovladava – kaže Zorana Pavlović.\nKada je u pitanju obuhvat dece obrazovanjem situacija se takođe bitno poboljšava:\n– Generalno, možemo da kažemo da je solidan obuhvat romske dece. Znamo da je osnovno obrazovanje obaveza i veliki deo dece je obuhvaćen. Po nekim mojim analizama, broj onih koji nisu obuhvaćeni ovim obrzovanjem je zaoravo neznatan. Obrazovanje se ranije svodilo uglavnom na osnovno, posebno kada je u pitanju ženska populacija, ali se sada već svest menja. Postoje određene afirmativne mere koje se koriste za upis u sednju školu, ali i kada je u pitanju upis na više škole i fakultete. Različiti su mehanizmi na koje država želi da stimuliše romsku populaciju, s obzirom da njene startne pozicije nisu na istom nivou u odnosu na većinsku populaciju.\nGrad Kruševac je od 2011. godine bio uključen u realizaciju trogodišnjeg projekta „Jednake šanse u srednjoškolskom obrazovanju“. U okviru projekta su realizovane dve sertifikovane obuke. Seminar „Ni crno ni belo“, akreditovan od strane Zavoda za unapređenje obrazovanja i vaspitanja, koji je bio namenjen predstavnicima obrazovnih institucija i organizacijama civilnog društva. Po završetku modula dve navedene obuke održano je osam radionica u osnovnim i srednjim školama. Na inicijativu Odeljenja za društvene delatnosti formiran je Lokalni tim za unapređivanje položaja manjinskih i marginalizovanih grupa. Osnovna uloga Lokalnog Tima podrazumeva mapiranje problema i potreba u lokalnoj zajednici vezanih za obrazovanje manjinskih i marginalizovanih grupa i definisanje prioriteta, definisanje preporuka za unapređenje obrazovanja, kao i praćenje sprovođenja operativnih planova i postignutih rezulatata u obrazovanju manjinskih i marginalizovanih grupa. Lokalni tim je skromnim sredstvima donatora finansirao dve podele paketa, kao i aktivnost „Bogatstvo je u različitostima“, a u saradnji sa srednjim strukovnim školama.\nCilj navedenih manifestacija je bio da se javnost senzibiliše za razvijanje interkulturalnosti u funkciji investicija grada.\nPo završetku projekta Lokalni tim za unapređivanje obraz manjinskih i marginalizovanih grupa je imenovan od strane Save implementaciju Strategije za unapređivanje položaja Roma grada Kruševca radno telo značajno za implementaciju strateškog dokumenta. Lokalni tim čine predstavnici srednjih škola, pedagoški asistenti, predstavnici Školske uprave, Gradske uprave i Policijske uprave, kao i predstavnici organizacija civilnog društva.\nGrad Kruševac je februara 2014. godine potpisao Memorand razumevanju između Misije OEBS u Srbiji i grada Kruševca, a povodom realizacije projekta „Ovde smo zajedno“ – Evropska podrška za inkluziju I koji finansira EU. U okviru projekta je u oblasti obrazovanja predviđena podela stipendija romskim učenicima, a takođe je formiran Mobilni tim za inkluziju Roma Grada Kruševca koji je imenovan od strane Gradskog veća, a koji se bavi problematikom obrazovanja.\nNa teritoriji grada, postoje i udruženja građana koja se bave problemima romske populacije, pa samim tim imaju značajnu ulogu i u oblasti obrazovanja, kroz pružanje različitih vidova podrške romskoj populaciji u ovoj oblasti, ali u narednom periodu je potrebno osnaživanje romskih organizacija kroz obuke i sticanje znanja i veština, obezbeđivanje adekvatnog prostora i opreme za rad u cilju stvaranja servisa za pružanje pomoći romskoj populaciji u ostvarivanju njihovih prava u saradnji sa institucijama sistema.\nDetalji o svemu tome sadržani su u Strategiji za unapređivanje položaja Roma Grada Kruševcu za period do 2020. godine, koja nam je poslužila i kao izvor dragocenih informacija u tretiranju ovog problema.\nSledeće : Potpisan ugovor o formiranju Regionalnog Startup Centra u Kruševcu


RIK: U Srbiji, bez Kosova i Metohije, biće otvorena 8.253 biračka mesta\nIzvor: Radio Televizija Vojvodine, 26.Maj.2020, 00:00\nNa parlamentarnim izborima 21. juna biće otvorena ukupno 8.253 biračka mesta, od kojih će 29 biti u zavodu za izvršenje zavodskih sankcija, rečeno je večeras na sednici Republičke izborne komisija (RIK).\nPredsednik RIKA- Vladimir Dimitrijević naveo je da će u Beogradu biti 1.196 mesta, u Vojvodini 1.781 a u centralnoj Srbiji 5.247.\nOd članova RIK moglo se čuti da se očekuje da i Kancelarija za Kosovo i Metohiju uskoro saopšti broj glasačkih >> Pročitaj celu vest na sajtu Radio Televizija Vojvodine << mesta u južnoj pokrajini, kao i da uskoro stignu podaci o glasačkim mestima u inostranstvu.\nRIK, koji je sednicu započeo nešto posle 22 sata, zasedanje je nastavilo i raspravom o pravilu o radu biračkih odbora.\nNa početku sednice RIK je proglasila listu Stranka demokratske akcije Sandžaka SDA Sulejman Dr Ugljanin i usvojili predlog da SDA na izborima za narodne poslanike ima položaj stranke nacionalne manjine.


U maju konkurs za inovacione ideje U maju konkurs za inovacione ideje – Personal magazin\nU maju konkurs za inovacione ideje\nZakon o izmena i dopunama Zakona o inovacionoj delatnosti nalazi se u skupštinskoj proceduri i očekuje se njegovo usvajanje po hitnom postupku Prema obrazloženju, koje je predočeno na sednici Odbora…\nZakon o izmena i dopunama Zakona o inovacionoj delatnosti nalazi se u skupštinskoj proceduri i očekuje se njegovo usvajanje po hitnom postupku\nPrema obrazloženju, koje je predočeno na sednici Odbora za tehnološke inovacije Privredne komore Srbije, razlog za hitno usvajanje su obaveze koje proizilaze iz Strategije naučnog i tehnološkog razvoja Republike Srbije od 2010. do 2015. godine, a koje nije moguće izvršiti bez obezbeđenja sistemskih uslova za stvaranje, razvoj i primenu inovacija.\n-U maju će biti raspisan konkurs za novi ciklus finansiranja programa inovacione deltanosti, da bi se poboljšali uslovi za finansiranje i više pomoglo inovatorima i inovacionim centrima, pa je potrebno da se usvoje izmene i dopune – pojasnio je prof. dr Miloš Nedeljković, državni sekretar Ministarstva za nauku i tehnološki razvoj. – Nedonošenje ovog Zakona moglo bi da uzrokuje štetne posledice po rad Ministarstva ne samo kao koordinatora već i ovlašćenog da stvori osnovu za zakonito raspolaganje i kontrolu namenskog trošenja sredstava budžeta. Istovrmeno, Evropska investciona banka postavila je uslove za kredit koji treba da bude odobren za Projekat istraživanja i razvoj u javnom sektoru.\nIzmenjeni Zakon, kao i kreditni aranžman, treba da poboljšaju situaciju u oblasti inovacija, odnosno da omoguće većem broju projekata, kako samih inovatora tako i pravnih lica koja se bave inovacionim delatnostima, dobijanje finansijske pomoći od Ministarstva kako bi uspešni projekti bili realizovani.\n-Izmene i dopune Zakona o inovacionoj delatnosti svakako će poboljšati položaj inovatora u ovoj oblasti – kaže dr Danica Mićanović, sekretar Odbora za tehnološke inovacije PKS. – Kada bude usvojen omogućiće jednostavniju registraciju inovacionih centara u Ministarstvu za nauku i tehnološki razvoj, zatim više će se voditi računa o intelektualnoj svojini, odnosno patentima i sličnim rešenjima. Takse su vrlo visoke za patentna rešenja, a najavljeno je da će nam Minsitarstvo pomoći i plaćati deo tih troškova. Uspostaviće se i novi Inovacioni fond kao fond rizičnog kapitala u kome će država učestvovati sa 50 odsto. To znači da će inovacije imati još jednu finansijsku podršku. Formira se i Centar za transfer tehnologija kao podrška inovacijama u privredi. Uz sve to, Privredna komora Srbije traži da ima svog predstavnika u Upravnom odboru Fonda jer je veliki broj naših aktivnosti usmeren ka Fondu.\nDanica Mićanović naglašava da ona kao sekretar Odbora za tehnološke inovacije, u većini gradova Srbije ima prezentacije o novinama koje će novi Zakon doneti, dodajući kako nije važno što je usvajanje po hitnom postupku u toku jer iz Zakona proizilazi više podzakonskih akata.\n-Za inovatore i novacije važnije su uredbe i druga podzakonska akta, pa ove prezentacije koje držimo omogući će nam da imamo mišljenja i primedbe velikog broja inovatara. I tražićemo da se u podzakonska rešenja ugrade zahtevi koji se čuju od naših članova – ističe Mićanović.\nProšle godine na konkursu za inovacione projekte pomoć od Ministarstva dobilo je 59 inovacionih firmi za svoje projekte i 20 inovatora. I ove godine će konkurencija biti velika, a visina novčane pomoći iznosi dva miliona dinara za firme i 400.000 za pojedince inovatore.\nU Srbiji postoji veliki broj inovatora i inovacija, ali zbog skromnih novčanih sredstava s jedne i velikih troškova za patentne prijave i izvođenje samih projekata s druge strane, malo njih bude i realizovano. Inovatori stalno na to ukazuju, a na sednici Odbora za inovacije predložili su da drzava izdvoji veća sredstva za zaštitu u inostranstvu, ali i da recenzije, odnosno izbor recenzenata projekata bude transparentniji.\nI ove godine, po šesti put biće izabrana najbolja tehnološka inovacija. Takmičenje traje do kraja godine, odnosno, proglašenje najboljih biće 23. decembra. Organizatori su Ministarstvo za tehnološki razvoj, Privredna komora Srbije i Radio televizija Srbije.\nU maju konkurs za inovacione ideje was last modified: March 19th, 2010 by Redakcija\ninovacijePKSZakon o inovacionoj delatnosti\nZaštita od cyber-napada?\nLogitech Laptop Zen – Feng Shui ravnoteža uz tehnologiju\nBožidar Žakula Mar 20, 2010 at 23:11\nPrva neverovatna stvar u vezi Zakona o inovacionoj delatnosti (ZOID) je neispunjavanje zakonskih obaveza Vlade u formiranju Inovacionog fonda što je apsolutno blokiralo primenu Zakona. Drugo, u ZOID-u nije postojala nijedna odredba o funkcionalnoj vezi između invencija (pronalazaka, izuma) i inovacija (novih proizvoda namenjenih tržištu). Da dalje ne nabrajam. Očigledno je da ova država i Vlada ne zna, a možda i ne želi da Srbija izađe na put prosperiteta sopstvenim snagama i sopstvenom pameću.


Vujošević: "Konstantin je borbena, atipična ekipa" - Sportske.net\nTrener košarkaša Partizana Duško Vujošević rekao je danas da je Konstantin borbena i kvalitetna ekipa, koja će pokušati da u predstojećem meču "što skuplje proda kožu".\nTakmičenje u Superligi Srbije počinje predstojećeg vikenda, a košarkaši Partizana sutra od 20.00 gostuju Konstantinu u Nišu.\n"Počinje naša liga, koja će imati neke svoje draži. Svi će se boriti za plasman medju četiri najbolje, jer to vodi u Jadransku ligu. Borba za treće mesto će imati posebnu težinu, pošto će onaj četvrti morati da plati kotizaciju od 150.000 evra. Srbija je zaslužila da četiri ekipe ne plaćaju, već da imaju benificije što učestvuju u ligi", rekao je Vujošević.\nGovoreći o sutrašnjem protivniku, Vujošević je kazao da njegova ekipa mora da bude koncentrisana kako bi dobila utakmicu.\n"Ishod nijedne utakmice unapred neće biti poznat, pa tako i naša sutrašnja. Konstantin je veoma borbena, atipična i kvalitetna ekipa. Pokušaće pred svojom publikom da što skuplje proda kožu i da opravda osvojeno drugo mesto u KLS", rekao je Vujošević i dodao da nema problema sa povredama igrača.\nOn je naveo da klub za Superligu nije registrovao Janisa Kuzeloglua.\nKapiten Partizana Dragan Milosavljević rekao je da je njegova ekipa apsolutni favorit u predstojećoj utakmici.\n"Neće biti lako. Oni su pokazali da su kvalitetni i mislim da su najbolja ekipa u KLS. Moramo biti maksimalno motivisani da ne bi došlo do iznenađenja", rekao je Milosavljević.


Home • Posts tagged "Kup BiH" (Page 3)\nŽeljezničar će biti domaćin prve utakmice finala fudbalskog Kupa Bosne i Hercegovine protiv Krupe, odlučeno je danas žrijebom, obavljenom u prostorijama Fudbalskog savezu BiH u Sarajevu. Prva finalna utakmica odigraće se 2. maja na Grbavici, a ...\nFudbaleri Željezničara i Krupe izborili su plasman u finale Kupa BiH, nakon današnjih pobjeda nad Slobodom, odnosno Zvijezdom 09. Nakon remija iz prvog susreta na Grbavici, revanš između Slobode i Željeznićara na Tušnju ponudio je dosta ...\nKrupa korak do finala Kupa BiH, remi na Grbavici\nFudbaleri Krupe došli su na korak do plasmana u finale Kupa Bosne i Hercegovine. Krupa je danas u prvom susretu polufinala u gostima pobijedila Zvijezdu 09 sa 4:0. Tri gola postigao je Nusmir Fajić, a jednom se u strijelce upisao i Nemanja ...\nNakon što su ovjerili naslov prvaka Bosne i Hercegovine, igrači Futsal kluba Mostar SG Staklorad u srijedu su domaćini Centru u prvom susretu finala Kupa BiH. Još na početku sezone, iz ovog kluba poručili su da je cilj dupla kruna, pa shodno tim ...\nKup BiH: Željezničar protiv Slobode, Zvijezda 09 Krupom\nŽeljezničar če u polufinalu Kupa Bosne i Hercegovine igrati protiv Slobode, dok će Zvijezda 09 snage odmjeriti sa Krupom, odlučeno je žrijebom koji je danas obavljen u Tarčinu. Domaćini prvih utakmica su Željezničar i Zvijezda 09. Prvi mečevi ...\nSvega jedan bod na dvije posljednje prvenstvene utakmice nije zadovoljio igrače Mostar SG Staklorada. Poraz od Željezničara došao je i u nezahvalnom trenutku kada je pred ekipom jedna od najvažnijih utakmica sezone, ona u kojoj će Mostarci ...\nMostar SG Staklorad želi plasman u polufinale Kupa BiH\nUkupno 14 pobjeda ostvario je Mostar SG Staklorad isključujući evropska takmičenja ove sezone, od čega je jedan trijumf izvojevan i u Kupu BiH. I u ovom takmičenju, ambicije Mostaraca su najviše, a prva prepreka ka cilju stajaće na putu već ...\nFudbaleri Željezničara pobijedili su Široki Brijeg u revanš susretu četvrfinala Kupa BiH. Prvi meč “plavi” su na Pecari, takođe, riješili u svoji korist (1:0), tako da ukupnim rezultatom (3:0) idu u narednu rundu takmičenja. Bila je ...\nKup BiH: Željezničar slavio na Pecari\nŽeljezničar je večeras na Pecari, u prvoj utakmici četvrfinala Kupa BiH, pobijedio Široki Brijeg sa 1:0. Gol odluke postigao je Šabanadžović u 87. minuti. Revanš susret ovih timova biće na Grbavici 6. decembra. Pobjednik tog dvomeča pridružiće ...\nKrupa, Sloboda i Zvijezda 09 u polufinalu Kupa BiH\nFudbaleri Krupe, Slobode i Zvijezde 09 plasirali su se u polufinale Kupa Bosne i Hercegovine. Nakon što je u prvom meču u Prijedoru slavila s 3:0, Krupa je danas i na svom terenu savladala ekipu Rudara s 3:2 i osigurala plasman u narednu fazu ...


15.01.2021. 23:59h 15.01.2021. 17:50h\nMožda vam se posle ove definicije posao softver testera i ne čini toliko važnim, ali pogledajmo neke od posledica koje su izazvali problemi u softveru na velikim projektima ili proizvodima.\nPosle hakerskog upada u junu 2011. godine, berza Mt. Gox je izgubila preko pola milijarde američkih dolara u vrednosti bitkojna.\nMariner 1, predviđen za misiju oko Venere, skrenuo je sa kursa prilikom lansiranja. Inženjeri Nase, zabrinuti da će letelica pasti na tlo, pokrenuli su proces samouništenja. Kasnijom analizom utvrđeno je da je u okviru koda postojala crtica viška, koja je poremetila precizne parametre navođenja rakete. Dakle, jedan karakter je izazvao propast misije i gubitak koji je tada iznosio osamnaest miliona dolara.\nApdejt softvera za Nestove pametne termostate je pošao po zlu i greška u kodu apdejta je izazvala ubrzanu potrošnju baterija, što je ultimativno dovelo do prestanka rada termostata. Mušterije nisu mogle da zagrevaju svoje domove i ovaj problem je zahvatio 99,5% korisnika, što je trajno uticalo na prodaju ovog proizvoda i zadovoljstvo korisnika.\nITIT industrijasoftver testsoftver testeri


Dnevni horoskop: kosmos vam otvara velike mogućnosti - prihvatite ih — Astrologija — Stranica 1 od 2 — Lovesensa.rs\nDnevni horoskop: kosmos vam otvara velike mogućnosti - prihvatite ih\nDnevni horoskop -Bik treba da bude vrlo oprezan, a Strelca očekuje finansijski dobitak koji će smanjiti napetost!\nDnevni horoskop za 24. april 2020. godine!\nHoroskop - očekuje nas veliki period tranformacije: evo šta nam donosi retrogradni Pluton do 5. oktobra 2020. godineVelike promene su pred nama do 5. oktobra 2020. godine - evo šta nam donosi retrogradni Pluton u Jarcu!\nMožete računati na podršku prijateqa jer ste u proteklom periodu svojim zalaganjem i požrtvovanošću to zaslužii kod njih. Očekuje vas potpisivanje važnog ugovora kojim će vaša profesionalna karijera krenuti drugim smerom.\nTarot karta dana: simbolika sudbine za 26. novembar 2018. godine\nHOROSKOP - DANAS NAS OČEKUJU VELIKA ISKUŠENJA, ALI I NAGRADE UNIVERZUMA: Evo zašto je 12. novembar magičan dan\nHOROSKOP - Od 1. aprila do 4. maja zvezde donose sreću, bogatstvo, lepotu i obilje: Uživajte u blagodatima otvaranja srca


Američki vojnici greškom izvršili prepad na bugarsku fabriku ulja\nSvet Autor:Beta02. jun. 202121:24 > 22:2325 komentara\nVlasnik male fabrike suncokretovog ulja u Bugarskoj optužio je američke vojnike da su izvršili prepad na njegov objekat za vreme vojne vežbe NATO-a prošlog meseca. Marin Dimitrov rekao je novinarima da je podneo tužbu protiv odgovornih za incident koji se dogodio 11. maja.\n„Brzi odgovor 2021“ je multinacionalna vežba pod vođstvom američke vojske, koja je održana u Estoniji, Bugarskoj i Rumuniji i u kojoj je učestvovalo više od 7.000 padobranaca iz 10 zemalja NATO-a.\nTokom vežbe, pripadnici 173. vazduhoplovne brigade sa sedištem u Italiji, simulirali su zauzimanje i obezbeđivanje napuštene vazduhoplovne baze Češnjegirovo na jugu Bugarske, raščišćavanjem bunkera i drugih struktura, navodi se u saopštenju američke vojske.\nAmerički vojnici su 11. maja ušli i raščistili zgradu pored aerodroma, za koju su mislili da je deo područja za obuku, ali se ispostavilo da su je zauzeli bugarski civili, koji vode privatni posao, navodi se u saopštenju.\n„Nijedno oružje nije upotrebljeno ni u jednom trenutku tokom akcije“, navodi se u saopštenju vojske.\nBugarski predsednik Rumen Radev rekao je da je „apsolutno neprihvatljivo da vojne jedinice, bilo da su deo bugarskih ili stranih oružanih snaga, ugrožavaju život i spokoj bugarskih građana“.\n„Vežbe na bugarskoj teritoriji koje uključuju naše saveznike treba da pojačaju osećaj bezbednosti i poverenja u kolektivnu odbranu, umesto da izazivaju napetost medju Bugarima“, rekao je Radev.\n„Uvek učimo iz ovih vežbi i u potpunosti istražujemo uzrok greške“ navedeno je u saopštenju ambasade.\n„Sprovešćemo rigorozne procedure kako bismo jasno definisali naša područja za obuku i sprečili ovu vrstu incidenta u budućnosti.“\npre 11 min 11


Izvršni direktor Nestlea pokrenuo ekološki blog o vodi\nPredsednik Izvršnog odbora kompanije Nestle Piter Brabek Letmat (Peter Brabeck-Letmathe), pokrenuo je blog "Izazov vode" kako bi skrenuo pažnju na probleme\nkoji će nastati zbog povećane potrošnje vode.\nKako je saopštila kompanija Nestle, Brebek Letmat u svom blogu (http://www.hashtagwater.com/) navodi da se svet već nalazi na putu duboke krize, koja još nije prepoznata i koja, po razmerama i važnosti, povlači za sobom sve druge probleme sa kojima je u vezi.\nU svom prvom tekstu, kao se navodi, izvršni direktor vodeće svetske prehrambene kompanije navodi "uznemirujuće statističke podatke koji upućuju na to da će u narednih 20 godina tražnja za vodom porasti za 50 odsto, a da će do 2030. godine korišćenje vode prelaziti 60 posto prirodno obnovljivih rezervi".\nTo će imati poguban uticaj na kvalitet i cenu vode koja nam je potrebna da preživimo, istakao je Brebek Letmat.\nPrema njegovim rečima, samo mali procenat vode se koristi za piće, kuvanje i čišćenje, dok se 90 odsto vode koristi za uzgajanje hrane.\n"Ukoliko se ovo stavi u kontekst obezbeđivanja hrane za populaciju koja je u stalnom porastu, možemo zaključiti da će doći do ozbiljnih nestašica vode, koje će direktno uticati na trećinu populacije do 2030. godine. Posledica će biti i nedostatak hrane\nširom sveta. Manje hrane znači više cene, koje će gurnuti milione u siromaštvo i glad", naveo je Brebek Letmat.\nNestle je vodeća svetska kompanija u prehrambenoj industriji, koja zapošljava oko 330.000 ljudi i poseduje fabrike ili posluje u skoro svakoj zemlji na svetu.


Košarkaši Los Anđeles Lejkersa odbranili su titulu prvaka NBA lige i tako se po 16. put u istoriji okitili "šampionskim prstenom" u najjačoj košarkaškoj ligi na svetu.\nLejkersi izjednačili protiv Bostona\nKošarkaši Los Anđeles Lejkersa pobedili su noćas na svom terenu ekipu Bostona rezultatom 89:67 (28:18, 23:13, 25:20, 13:16) u šestom meču finala plej-ofa NBA lige.\nKošarkaši Bostona savladali su u noći između nedelje i ponedeljka ekipu LA Lejksersa rezultatom 92:86 i poveli u finalnoj seriji plej-ofa NBA lige sa 3:2.\nBoston izjednačio protiv Lejkersa\nKošarkaši Bostona pobedili su noćas na svom terenu ekipu Los Anđeles Lejkersa rezultatom 96:89 (19:16, 23:29, 18:17, 36:27) u četvrtom meču finala plej-ofa NBA lige.\nLejkersi pobedili u Bostonu\nKošsarkaši LA Lejkersa savladali su Boston u gostima rezultatom 91:84 i tako poveli sa 2:1 u velikom finalu NBA lige.\nPirs odveo Boston u veliko finale\nKošarkaši Bostona plasirali su se u veliko finale NBA lige, pošto su, noćas po našem vremenu, u šestom meču finalne serije Istočne konferencije, u svom "TD Gardenu" savladali ekipu Orlanda...\nBoston pregazio Orlando, finale sve bliže\nSjajan autokoš Rašida Valasa!


Ministar spoljnih poslova Ivica Dačić poručio je danas da Srbija očekuje značajnu pomoć iz inostranstva, pre svega za saniranje posledica poplava i zahvalio zemljama koje su to do sada učinile.\nDačić je novinarima u Obrenovcu, koji je obišao sa oko 70 ambasadora i predstavnika stranih delegacija rekao da Srbija očekuje dve vrste pomoći - u spašavanju građana i u obnovi uništenog, ali da će u narednim danima i nedeljama najvažnije biti da se Srbiji dostave sredstva za sanaciju.\nStrani ambasadori rekli su novinarima da su izuzetno potreseni slikom koju su videli u Obrenovcu i da će njihove države učiniti sve što je u njihovoj moći da pomognu Srbiji i njenim građanima\nDačić je zahvalio zemljama koje su brzo reagovale i dostavile pomoć Srbiji.\nDačić je naveo da je slika koju su ambasadori danas videli u Obrenovcu daleko blaža od one od pre nekoliko dana, ali da se moglo videti koliko je bilo opasno u tom mestu, u kojem je bilo i ljudskih žrtava, velike materijalne štete i nastradale stoke.\n"Nije samo Obrenovac pretrpeo štetu, velika je materijalna šteta su izgubljeni ljudski životi i imovina, i mi ćemo u narednim danima razgovarati na ovu temu", rekao je Dačić.\nDačić je rekao da pomoć stiže iz raznih krajeva sveta, od Ruske Federacije preko EU, do SAD i mnogih drugih zemalja, navodeći da će Italija dostaviti pomoć u vrednosti od 200.000 evra, a Azerbejdzan 400.000.\nOn je naveo da će sutra uveče u Beograd stići komesarka Evropske unije za vanredne situacije Kristalina Georgieva, kao i da će se razgovarati o načinima na koji Srbija može da koristi Fond solidarnosti EU.


Back REPORTAŽE PRISUSTVOVALI SMO Rekli su o Trećem međunarodnom novogodišnjem festivalu odbojke\nutorak, 08 januar 2013 10:06\nJedan ovakav turnir nije nimalo lako danas orgnizovati, ali uz veliki entuzijazam i pomoć, pre svega prijatelja odbojke, napravljena je jedna sjajna odbojkaška manifestacija treću godinu za redom, a očekujemo da svake naredne godine bude sve bolje i bolje. Imamo puno raznih takmičenja u mlađim kategorijama, ali je ovo u Novom Sadu svakako najveće i najperspektivnije, što mene lično i syve odbojkaške radnike, jako raduje.\nPratimo mi odbojku stalno, ali svaki ovakav turnir je pomak u selekciji nekih budućih nacionalnih selekcija. Sigurno da je nama izuzetno drago da mi imamo ne dve, nego šest selekcija i da su svih šest među prvih deset u svetu. Mi smo mala zemlja i nije to lako održati, ali dolaze nam nove generacije, i pogotovo kod seniora, gde dolaze članovi kadetskih reprezentacija koje su dva puta osvajali prvenstvo sveta, i sigurno će trebati malo vremena da sve dođe na svoje mesto da se uigra. Generalno, ne bi trebalo brinuti za budućnost srpske odbojke. Trenutno smo dvostruki seniorski prvaci, a ovo što smo uradili sa mlađim selekcijama sledećih desetak godina će obezbediti miran san odbojkaškoj federaciji.\nRajko Kijac direktor marketinga Odbojkaškog saveza Vojvodine i potpredsednik Organizacionog odbora Festivala:\n-Radim već punih pedeset godina u ovom sportu u kojem su postignuti dosta veliki rezultati i s obzirom da sam, računajući i Vojvodinu, osvojio 25 titula, što kao predsednik, što kao direktor kluba, smatram da je ovaj festival nadgradnja svemu tome, nešto što me je do kraja ispunilo. Jer, ovo je manifestacija od posebnog značaja, pogotovo za ove devojčice i dečake, koja nemaju dovoljan broj takmičenja, pa im ovaj festival dođe kao šlag na tortu. Ovde se stiču nova iskustva, dobijaju energiju za nove pobede i za ovu decu i nas u Odbojkaškom savezu Vojvodine, koji je ovu manifestaciju zbilja stavio, kao manifestaciju od posebnog značaja, jedna velika stvar. Ja sam izuzetno zadovoljan što je i ovaj treći festival dobro organizovan, što je prošao bez ikakavih incidenata, bez provreda, mada smo za svaki slučaj svo vreme imali izuzetno organozovanu zdravstvenu službu.\nVojvodina, da budem konkretniji Novi Sad, je uvek imao vodeću ulogu čak i u bivšoj Jugoslaviji, kada je u pitanju odbojka. Danas nešto više imamo problema sa muškim selekcijama, verovatno zato što se dečaci mlađeg uzrasta opredeljuju za neke druge sportove, recimo košarku ili fudbal, u kojima je lakši početak. Mala deca ne mogu ni da prebace loptu preko mreže i treba im vremena da porastu da mogu da učestvuju u pravoj igri. Jer, kada da koš, on je zadovoljan, kada da gol, on je zadovoljan, a ne može da smečuje jer je mali. Da bismo mlade ljude privukli odbojci, usvojili smo neke nove propise i pravila i počećemo sa mini odbojkom, tako da će se mladi moći ranije opredeliti za bavljenje ovim sportom. A što se tiče devojčica, anketa koja je pre pola godina urađena na nivou Srbije u osmogodišnjim i srednjim školama govori da se ženka populacija u 70% slučajeva izjasnila za odbojku u odnosu na sve ostale sportove. I ovaj festival je obilovao velikim brojem ženskih ekpa, pionirki, dok ih je u muškoj konkurenciji bilo manje. Međutim, s obzirom da su deca imala jedan bogat vantakmičarski program, verujem da će za njih ovaj turnir ostati u lepoj uspomeni i da će biti motiv da još više treniraju.\nNemanja Protić iz Turističke organizacije Grada Novog Sada:\n-Ja sam vrlo ponosan što je TONS bio deo ovakve organizacije i što je naša organizacija dala veliki doprinos u organizaciji cele ove manifestacije. Ovogodišnji festival odbojke je bio jedna prava, „velika mašinerija“ koja je dovela u naš grad blizu 2000 mladih ljudi, željnih ne samo da pokažu svoju sportsku veštinu, već i da upoznaju Srpsku Atinu i uživaju u svom trodnevnom boravku u svakom trenutku. Novi Sad je još jednom pokazao da je grad sporta, odbojke, ali da je uvek lep i zanimljiv i da ima šta da pokaže. Mi smo tim mladim ljudima omogućili da se zaista ovde kod nas osećaju kao kod svoje kuće i nadamo se da će jednog dana svi oni da se vrate jer im je predstavljen na najbolji mogući način.\nTONS od svog postojanja ima sluha za ovakve manifestacije i shvata da je sport sastavni deo turističke ponude. Organizovali smo bogat i zanimljiv vantakmičarski program i u vreme nedavno održanog Evropskog rukometnog prvenstva za žene, jer smo shvatili tu neodvojivu vezu sporta i turizma?\nSport je jedan od brendova Novog Sada. Pogotovo odbojka, po kojoj je Novi Sad poznat po velikim uspesima. Sport je sastavni deo turizma, privlači publiku, navijače, turiste, tako da je jako bitno da smo uključeni u sve te aktivnosti, da kroz naše angažovanje, pod jedan, promovišemo grad, kao i da stvaramo uslove da se turisti ovde lepo provedu i naravno, da nam se vraćaju.


srbijasport.net - Vesti - Zonske lige - Mogu li tri zonaša iz opštine Žitorađa do tri pobede u ovom kolu?\nPetak, 22.01.2021 17:48\nFudbalski klubovi sa teritorije opštine Žitorađa koji se takmiče u Zoni Jug, igraće ovog vikenda utakmice 14. kola. Najbolje plasirani trenutno na tabeli je tim Žitorađe, čiji fudbaleri skoro celu jesen igraju po sistemu toplo-hladno, pa će tako bez posebnog pritiska gostovati Čekminu. Domaćini se ne mogu pohvaliti sjajnim bilansom u dosadašnjem delu prvenstva i sa 12 bodova zauzimaju 14. poziciju na tabeli. Ipak odlično se zna da se do bodova na popularnoj "Kantridi" u Čekminu teško dolazi, i zato Žitorađi sigurno predstoji sve, samo ne lagan meč.\nDobrič iz Pejkovca je u pretplošlom kolu zabeležio prvu pobedu, ali dobra igra u pređašnjem kolu daje nadu navijačima ovog kluba i igračima da mogu i do druge pobede u nedelju protiv Alakinca. Upravo je Alakince najprijatnije iznenađenje ove jeseni i trenutno drugo na tabeli. U prošlom kolu pokazalo je svoju snagu kada su i pored vođstva Svetlosti iz Badnjevca od 0:2 na kraju trijumfovali sa 5:3.\nBadnjevačka Svetlost je i pored dobre igre u većini susreta ostajala kratkih rukava, pa je ovaj tim bez pobede već 5 kola, zabeležena su 3 nerešena ishoda i 2 poraza. Svetlost dočekuje Pustu reku iz Bojnika, tim koji je slovio za sam vrh tabele ali u kome nešto ove jeseni ne štima uvek. I pored toga ekipa iz Bojnika je favorit a Svetlost sigurno nije bez šansi.\nZonske lige Muškarci Zona "Jug" Svetlost Dobrič Žitorađa Srbija Toplički okrug Žitorađa Donje Crnatovo\nIstorijska pobeda Kaćuše\nDanas počinje Toplička okružna liga: Kaćuša dočekuje Dobrić


KONKURS ZA NAGRADU “MILOŠ ŽUTIĆ” - LUDUS ONLINE\nUdruženje dramskih umetnika Srbije raspisalo je Konkurs za predlaganje kandidata za dodelu Nagrade “Miloš Žutić„ u 2015. godini.\nNagrada se dodeljuje za najbolje glumačko ostvarenje na scenama profesionalnih pozorišta Srbije, u predstavama premijerno izvedenim u periodu od 30. juna 2014. do 30. juna 2015. godine. Osnovna merila su: da je ostvarena uloga, velika ili mala, tragalačka i da se može označiti kao putokaz u razvitku glume, kao i da je glumac, stariji ili mlađi, osvedočio svoju posvećenost umetnosti glume i odgovornost prema misiji pozorišta.\nPredloge sa pisanim obrazloženjem možete slati ili dostaviti najkasnije do 20. oktobra 2015. godine, na adresu: Udruženje dramskih umetnika Srbije, 11.158 Beograd, Studentski trg 13/VI ili e-mailom na adresu: udus@udus.org.rs.\n← KONKURS ZA NAGRADU “LJUBINKU BOBIĆ”\nBEOGRADSKA PREMIJERA AVETI →


Nedeljni novčani horoskop od 11 do 17 aprila 2022 godine | Astrologija\nNEDELJNI NOVČANI HOROSKOP OD 11. DO 17. APRILA: Škorpiji cveta posao, ali i ljubav, Biku dobre odluke donose novac 0 Podeli PODELI TWEET POŠALJI E-MAIL\n11.04.2022. / 10:34\nSaznajte šta nedeljna astrološka prognoza za novac od 11. do 17. aprila donosi vašem znaku\nUprkos negativnom prelasku Marsa u Ribe 15. aprila, neće sve biti crno, naprotiv! Merkur, pokrovitelj komunikacija i finansija, 11. aprila ulazi u Bika, pa je nedelja od 11. do 17. aprila vreme kada će se mnogim znacima ispuniti želje koje se tilču novca.\nOvnovi početkom ove nedelje mogu malo da se opuste i počaste stvarima koje vole, ali poželjna je samokontrola kako sebi ne bi odveli u minus. Ako vam neko duguje novac, velika je verovatnoća da će vam u narednom periodu vratiti. Međutim, od 15. aprila bićemo pod uticajem Marsa, stoga povedite računa o novcu. Dobra vest je da možete očekivati ponude za posao.\nPred vama je uspešna nedelja jer ćete uspešno rešavati finansijska pitanja i pronalaziti perspektivne projekte. Merkur u vašem znaku pojačaće vam intuiciju, pametno je iskoristite. Bićete u mogućnosti da odaberete poslove koji mogu da donesu novac, a da ostavite po strani ponude koje bi vam samo trošile vreme. Biće najbolje da poslovne sastanke i dogovore zakažete početkom ove nedelje.\nAstrolozi veruju da će upoznavanje sa važnom i zanimljivom osobom pomoći mnogim Blizancima da promene svoju finansijsku situaciju nabolje.To može biti partner koji obećava, novi mentor, inspirativna osoba. Cela ova nedelja je povoljna za posao, a slobodno možete trošiti svoj novac na stvari za ličnu upoterbu ili za opremanje doma. Jedino čeka treba da se klonite ove nedelje jesu problemi drugih ljudi.\nTokom ove nedelje mogući su iznenadni događaji i problemi koji mogu zahtevati finansijske izdatke. Nekom od članova porodice biće potrebna novčana pomoć. Postoji velika šansa da u narednom peridu izgubite motivaciju i vreme na neke stvari koje vam ne donose nikakvu korist, pa da posledično izgubite i novac. Potrudite se da što pre definišete svoje prioritete i da se, ako treba, posavetujete s osoboma od poverenja.\nLavovi su ove nedelje podložniji uticaju negativnih ljudi. Čuvajte se onih koji deluju dobronamerno a zapravo su manipulatori. Ako se pojave nevolje, pokušajte na sve načine da ostanete mirni jer samo tako možete stvari da držite pod kontrolom. Budite strpljivi, sve će se rešiti, samo nemojte biti nepromišljeni. Ako planirate da trošite, najbolje vreme za to je početak nedelje.\nDevice će tokom ove nedelje morati da posvete dosta vremena poslu ali ne smete zaboraviti ni porodicu, prijatelje niti vreme za opuštanje i relaksaciju. U redu je da težite uspehu, uticaj planeta će vam olakšati taj put, ali budite na oprezu od 11. do 17. aprila- posebno povedite računa o troškovima koji vam bespotrebno i neprimetno skidaju novac s računa.


Produžen rok prijave za prijem studenata u organizacioni tim CEO konferencije – STUDOMAT.ba\nProdužen rok prijave za prijem studenata u organizacioni tim CEO konferencije\nUslijed velikog interesovanja za aktuelni poziv za prijem novih članova u organizacioni tim CEO konferencije u Sarajevu, Centar za preduzetništvo i upravljanje znanjem koji djeluje pri Ekonomskom fakultetu Univerziteta u Sarajevu produžava rok za slanje aplikacija do petka, 30. januara tekuće godine.\nKonkurs je otvoren za sve studente Ekonomskog fakulteta Univerziteta u Sarajevu, a nakon velikog broja pitanja i molbi studenata vezanih za produženje roka za prijavu, svi zainteresovani će imati priliku da dostave svoje aplikacije na vrijeme.\nUkoliko se želite pridružiti timu koji organizuje najveću konferenciju za mlade u našoj državi, pošaljite svoj CV i kraće motivaciono pismo na ec@efsa.unsa.ba najdalje do prethodno navedenog datuma, a nakon analize prispjelih aplikacija, zainteresovani kandidati bit će obavješteni o nastavku procesa selekcije.\nPodsjećamo, CEO konferencija je projekat koji implementira Centar, a koji je 2014. godine okupio više od 1200 učesnika u 5 gradova Bosne i Hercegovine, 120 mladih kao članove organizacionih timova, 57 govornika i preko 200 organizacija iz cijele Bosne i Hercegovine.\nU nastavku možete pogledati kratki video sa CEO konferencije 2014 u Sarajevu:


Suđenje Džajiću počinje 31. januara | Glas javnosti\nnedelja 14. novembar 2010.\nPočetna > Hronika > Suđenje Džajiću počinje 31. januara\nSuđenje Džajiću počinje 31. januara BEOGRAD - Početak suđenja nekadašnjem direktoru Crvene zvezde Draganu Džajiću i dvojici njegovih saradnika, zbog sumnje da su prisvojili deo novca od transfera pet fudbalera u strane klubove, zakazan je za 31. januar iduće godine, izjavila je portparol suda Dušica Ristić.\nGotovo tri godine posle hapšenja, na optuženičkoj klupi, pored Džajića, naći će se i bivši funkcioneri Crvene zvezde Vladimir Cvetković i Miloš Marinković, kao i fudbalski menadžer Ranko Stojić. Suđenje je zakazano i za prva tri dana februara pred sudskim većem sudije Danka Lauševića. Džajić, Marinković i Cvetković terete se za krivično delo zloupotrebe službenog položaja, za koje je zaprećena kazna zatvora do 12 godina.\nNjima će se suditi zbog optužbi da su od prodaje fudbalera Crvene zvezde Gorana Drulića, Zorana Njeguša, Perice Ognjenovića, Nemanje Vidića i Ivana Dudića protivpravno prisvojili više milionske novčane iznose u evrima, dolarima i markama. Nijedan od fudbalera, prema izjavama koje su dali novinarima posle saslušanja pred istražnim sudijom, nije teretio Džajića, Cvetkovića i Marinkovića, niti su ih optužili da su se okoristili njihovim novcem.\nViši sud u Beogradu sproveo je istragu protiv Džajića, Marinkovića i Cvetkovića, koja je pokrenuta u februaru 2008. godine povodom Drulićevog transfera, dok je kasnije proširivana zbog još četiri sumnjiva transfera. Oni su uhapšeni su 5. februara 2008. godine i u pritvoru su proveli pet meseci.\nIstraga je protiv Džajića i Cvetkovića sprovedena zbog sumnje da su od transfera fudbalera Zorana Njeguša u madridski Atletiko protivpravno prisvojili 3,5 miliona maraka. Protiv Džajića i Marinkovića sprovedena je istraga zbog sumnje da su od transfera Nemanje Vidića u moskovski Spartak protivpravno prisvojili dva miliona evra, a Džajić se još sumnjiči da je sa fudbalskim menadžerom Rankom Stojićem od transfera fudbalera Ivana Dudića u portugalsku Benfiku protivpravno prisvojio pet miliona nemačkih maraka. Sva trojica terete se da su protivpravno prisvojili oko dva miliona dolara od transfera Perice Ognjenovića u madridski Real.\nAvion pao na "golfa", pilot živ Pronađen utopljenik u bari\nOptužnica protiv tri Srbina zbog ratnih zločina\nJedna osoba u pritvoru, a za četiri raspisane poternice\nKapetana Dragana drže okovanog\nSuđenje Džajiću počinje 31. januara\nPoginuo biciklista u Bačkom Petrovom Selu


Subaru Exiga Concept i Subaru G4e Concept\n9 Okt 2007 - 23:07 Concept cars Link\nSem nove Impreze WRX STi, Subaru će na predstojećem 40. salonu automobila u Tokiju (pod motom "Fantastic Moments") publici predstaviti i dva koncept automobila – Subaru Exiga Concept i Subaru G4e Concept. Exiga Concept (na prve dve slike) je studija karavana koji u tri reda sedišta pruža komforan smeštaj za sedam putnika, pri čemu su sedišta (u koži) postavljena kao u bioskopu – u trećem redu se sedi nešto više u odnosu na putnike u drugom redu. Utisku velike prostranosti (i preglednosti naravno) doprinose i velike staklene površine, kao i ogromni panoramski krov. Exiga Concept nam u osnovi pokazuje budući dizajnerski pravac ovog japanskog proizvođača, odnosno ovo bi sa većim ili manjim izmenama mogao da bude naredni Subaru Legacy. Pogon je naravno integralni (Subaruov Symmetrical All-Wheel Drive), a pod haubom se nalazi 2,0 litarski turbo motor, uparen sa 5-stepenim automatskim menjačem. Drugi studijski automobil ove marke za salon u Tokiju je Subaru G4e Concept (treća i četvrta slika), maleni gradski automobil za pet osoba, izrađen od aluminijuma i sa elektropogonom (ima litijum-jonske baterije smeštene ispod poda automobila). Cilj dizajnera je bio da u ovom konceptu (sa međuosovinskim rastojanjem od 2,65 metra) dobiju automobil sa prostranim interijerom i sportskim eksterijerom, a sve to upakovano u kompaktne dimenzije. Subaru G4e Concept sa jednim punjenjem baterija ima autonomiju od oko 200 kilometara, pri čemu je zanimljivo da je za samo 15 minuta moguće napuniti 80% kapaciteta baterija (u stanicama za punjenje na lokacijama u gradu, kao što su supermarketi, bolnice ili javne zgrade). Da bi se ove baterije u potpunosti napunile preko kućne utičnice potrebno je osam sati. Inače, prostrana i komforna unutrašnjost je u kombinaciji crvene i bele boje, dok je osvetljenje instrumenata u plavoj boji (sve sa ciljem da se dobije živopisna atmosfera).\nHonda CR-Z i Honda Puyo\n9 Okt 2007 - 16:29 Concept cars Link\nZa domaći salon automobila u Tokiju koji počinje za dve nedelje (27.10. – 11.11.2007.), Honda je pripremila dva zaista zanimljiva koncept automobila, nazvana Honda CR-Z (na prve dve slike) i Honda Puyo (treća slika). CR-Z (skraćeno od Compact Renaissance Zero) predstavlja, kao što vidi već iz njegovog imena, kompaktni sportski automobil na hibridni pogon, koji može da se posmatra i kao najava nekog budućeg naslednika i kod nas nekad vrlo popularnog modela Honda CR-X (Civic Rennaissance Model X), a koji je prestao da se proizvodi pre nekih deset godina. Dizajniran da bude "futuristički i dinamičan", odnosno da kombinuje snažne performanse u kompaktnoj formi sa futurističkim imidžom, CR-Z karakteriše i prostrana unutrašnjost puna svetlosti. Ovo potonje je postignuto zahvaljujući, pre svega, panoramskom vetrobranskom staklu, kao i sunčanom krovu, koji se proteže preko cele dužine krova. Sem toga, CR-Z se ističe i detaljima kao što su veliki gril hladnjaka, prednja i zadnja LED svetla, veoma mali retrovizori, dvostruke izduvne cevi, Brembo kočnice, bočna linija koja se uzdiže od napred prema nazad stvarajući moćne bokove automobila, veliki 19-inčni točkovi i hi-tech interfejsi u sportskoj ali i funkcionalnoj i prostranoj unutrašnjosti. Drugi prototip, koji će Honda izložiti na salonu u Tokiju, jeste model Puyo sa tehnologijom gorivnih ćelija. Ukratko, Puyo predstavlja funkcionalan, prostran, bezbedan i ekološki podoban automobil sa minimalističkim dizajnom (bez ikakvih oštrih ivica), na kome se posebno ističu vrata koja se otvaraju u vis, velike staklene površine i kupolasti krov.\n5 Okt 2007 - 15:13 Concept cars Link\nIako će na predstojećem 40. salonu automobilu u Tokiju (27.10. – 11.11.2007.) glavne Nissanove premijere biti potpuno novi modeli GT-R i Skyline Coupe, još jedan novitet iz ove fabrike zaslužuje našu pažnju (i to ne samo zbog čudnog dizajna i nama zanimljivog imena). To je koncept gradskog automobila Pivo 2, koji u osnovi predstavlja nastavak originalne studije Nissan Pivo, predstavljene pre dve godine. I novi Pivo 2 ima elektropogon (litijum-jonske baterije) ali ono što je najveći "fazon" jeste putnička kabina, koja može da se okreće za svih 360 stepeni, čime se eliminiše potreba za vožnjom u "rikverc" i automobil čini daleko pokretljivijim. Tu nije kraj jer se i točkovi ove studije okreću za 90 stepeni, a time je omogućeno bočno kretanje i olakšano parkiranje. Nissan je u Pivo 2 ugradio još i "by-wire" tehnologiju za kočnice i upravljanje, kao i sistem nazvan "Robotic Agent", koji može da razgovara sa putnicima na japanskom ili engleskom jeziku (sem za zabavu i "druženje", služi i za pružanje informacija o stanju osnovnih funkcija automobila pa do informacija o najbližem slobodnom parking mestu). Drugim rečima, "Robotic Agent" treba da omogući putnicima putovanje bez stresa i da stvori "jedinstven odnos između automobila i vozača".\nMazda Taiki i Mazda Premacy Hydrogen RE Hybrid\n2 Okt 2007 - 12:42 Concept cars Link\nNovi koncept sportskog automobila, koji će Mazda izložiti na predstojećem salonu automobila u Tokiju, nazvan je Taiki (jap. atmosfera) i predstavlja nastavak, odnosno evoluciju tzv. Flow dizajnerskog pravca, već viđenog na Mazdinim studijama Nagare, Ryuga i Hakaze. U osnovi radi se o najavi mogućeg izgleda nekog budućeg Mazdinog sportskog dvoseda sa motorom napred i pogonom pozadi. Bez obzira na zanimljiv futuristički izgled aerodinamičke karoserije sa kratkim prepustima, pokrivenim zadnjim točkovima (od 22 inča) i vratima koja se otvaraju vertikalno u vis, ono što privlači naročitu pažnju jeste šta se krije ispod te karoserije. To je nova generacija Mazdinog RENESIS rotacionog motora sa dva rotora, nazvanog 16X, koji u odnosu na dosadašnji 1,3 litarski RENESIS agregat u Mazdi RX-8, ima povećanu zapreminu na 1,6 litara (800 ccm x 2) i sistem direktnog ubrizgavanja. Taiki je dugačak 4620 mm, širok 1950 mm, visok 1240 mm, dok mu međuosovinsko rastojanje iznosi tačno 3000 mm. Sem koncepta Taiki, Mazda će na salonu u Tokiju promovisati i novi hibridni model – Mazda Premacy Hydrogen RE Hybrid, koga takođe pokreće rotacioni motor, ali koji kao gorivo koristi vodonik. Hibridni sistem efikasno pretvara energiju dobijenu sagorevanjem vodonika u elektriku, kojom se snadbeva elektromotor. Autonomija ove Mazde sa jednim punjenjem vodonika iznosi 200 kilometara.\n2 Okt 2007 - 01:21 Concept cars Link\nRenault će na Michelinovom događaju Challenge Bibendum, koji se uskoro održava u Šangaju (14. – 17. novembar), prikazati ekološki i ekonomičan model Logan eco2 Concept, koga pokreće već poznati 1,5 litarski dCi dizel motor sa 63kW/85KS, ali koji emituje samo 97 grama CO2 po kilometru i prosečno troši 3,8 litara dizela na 100 km (standardni Logan 1,5 dCi sa ovim motorom troši u proseku 4,6 litara goriva, a CO2 emisija mu iznosi 120 g/km). Logan eco2 Concept je dakle još jedan u nizu Renaultovih ekoloških i ekonomičnih modela, koji su istovremeno i pristupačni najvećem broju kupaca. Da bi neki model zaslužio Renaultov status eco2 mora da ispuni tri ključna uslova :\n1. da je proizveden u fabrici, koja ima sertifikat ISO 14001\n2. mora da emituje manje od 140 grama CO2 po kilometru\n3. 95 % delova mora da bude ponovo upotrebljivo\nInače, trenutno 40 % modela u Renaultovoj paleti već ima eco2 status, a ovaj Logan eco2 Concept je proizveden u fabrici Dacia u rumunskom gradu Pitešti, koja je standard ISO 14001 dobila 2005. godine. Da bi se dobila potrošnja od 3,8 litara na 100 km, kao i emisija od 97 grama CO2 po kilometru, Logan eco2 Concept je naravno morao da pretrpi određene izmene. Modifikovan je sistem za ubrizgavanje (kako bi se dobilo poboljšano sagorevanje), promenjeni su prenosni odnosi u manuelnom 5-stepenom menjaču, poboljšana je aerodinamika vozila (cW vrednost umesto 0,36 sada iznosi 0,29), dodate su Michelin Pure gume sa manjim otporom kotrljanja (dimenzija 185/65 R15), a dorađen je i kočioni sistem. Sem toga, vozaču je na instrument tabli na raspolaganju i tzv. Ecoshift indikator, koji ga upozorava kada da promeni stepen prenosa kako bi se postigla što optimalnija potrošnja goriva i redukovala emisija CO2. Inače, od svog lansiranja 2004. godine, Logan je prodat u skoro 640.000 komada (bilo kao Dacia ili kao Renault), a trenutno se prodaje u 55 zemalja.\n«Prethodni 1 2 3 ... 213 214 215 216 217 218 219 220 221 222 223 ... 227 228 229 Sledeći»


POZDRAVNA PORUKA AMBASADORA\nDobrodošli na internet prezentaciju Ambasade Republike Srbije u Rimu.\nImam izuzetnu čast da predstavljam Republiku Srbiju u Republici Italiji. Ovu odgovornu dužnost sam preuzeo sa velikim entuzijazmom 4. oktobra 2017. godine, kada sam predao akreditivna pisma predsedniku Republike Italije Serđu Matareli.\nOsnovni cilj mog i rada mojih saradnika biće unapređenje političkih, ekonomskih i kulturnih veza između Srbije i Italije, kao i sveukupnih bilateralnih odnosa između dve prijateljske i bliske zemlje.\nBilateralni odnosi Srbije i Italije su razvijeni i intenzivni, uz postojanje velikog potencijala za njihovo unapređenje na svim poljima. Najviši zvaničnici dve zemlje dele ovakvu zajedničku viziju, što predstavlja motiv da samouvereno gledamo ka budućnosti i pojačamo naše aktivnosti radi daljeg jačanja bilateralnih veza.\nPorast investicionih ulaganja, rastući nivo ekonomske razmene i povećanje broja turista jesu osnova da odnosi između Republike Srbije i Republike Italije dostignu željeni nivo. Poverenje koje italijanski preduzetnici ukazuju Republici Srbiji ogleda se u prisustvu velikog broja kompanija, koje uspešno rade i posluju u našoj zemlji. Ipak, potencijali saradnje su iznad postojećeg nivoa i u interesu dve zemlje i njenih građana je da još bliže, intenzivnije i raznovrsnije sarađujemo.\nUnapređenje srpsko-italijanskih odnosa ima izvanredan značaj, ne samo sa bilateralnog aspekta, već i u pogledu stabilnosti i prosperiteta celog regiona, s obzirom da Italija daje snažnu podršku procesu evrointegracija Srbije i čitavog regiona Zapadnog Balkana.\nPoseban deo naše misije biće posvećen promociji i povećanju vidljivosti srpske kulture u Italiji. Smatram da je od velikog značaja da se Italija bolje upozna sa srpskom tradicijom, kulturnim znamenitostima i savremenim stvaralaštvom Srbije.\nAmbasada će biti angažovana i u organizaciji programa namenjenih srpskoj dijaspori sa ciljem jačanja veza sa maticom i očuvanja kulturnog identiteta. Nastavićemo negovanje prijateljstva između srpskih i italijanskih građana, jer su naše kulturne veze započele davno, a na nama je da ih ponovo otkrijemo, produbimo i time potvrdimo naše iskreno međusobno prijateljstvo i poštovanje.\nIskreno sam uveren da ove ciljeve možemo postići zajedno sa Vama.\nAmbasador Goran Aleksić


Propao i drugi pokušaj prodaje „Branka Perišića“ - KruševacGrad\nNi drugi pokušaj prodaje kruševačke pekarske industrije „Branko Perišić“ kao pravnog lica nije uspeo, saopšteno je iz Agencije za licenciranje stečajnih upravnika, koja je nadležna za vođenje stečaja, koji je u to preduzeće uveden krajem 2015. godine\nDrugi poziv za prodaju je predvideo istu početnu cenu, iako na prethodnom pokušaju prodaje, spovedenom početkom februara, nije bilo interesenata. Da li u drugom pokušaju prodaje uopšte nije bilo interesenata ili je nešto drugo bilo razlog da se prodaja oglasi neuspelom ostalo je nejasno jer naša redakcija od pomenute Agencije nije dobila odgovor na to pitanje.\nPodsetimo da je bilo predviđeno da se potencijalni kupci nadmeću od početne cene od 190,25 miliona dinara, a da bi uopšte učestvovali u nadmetanju trebalo je da uplate depozit od 76,1 milion dinara ili polože bankarsku garanciju za tu sumu. Ti iznosi su bili nepromenjeni u odnosu na prvi pokušaj prodaje, koji je proglašen neuspelim jer ni jedan potencijalni kupac nije uplatio depozit.\nInače, u oglasu za prodaju preduzeća navedeno je da najvažniju imovinu čine poslovni kompleks u Železničkoj ulici, od 12 objekata, među kojima su mlin, silos i pekara, ukupne površine 8.493 kvadrata, te poslovni kompleks na Jasičkom putu, gde su magacin, upravna zgrada, dva silosa kapaciteta po 10.000 tona, odnosno 13 objekata sa ukupno oko četiri hiljade kvadrata. Navedeno je i da preduzeće ima poslovne prostore i objekte trgovine na devet lokacija u Kruševcu te u Ćićevcu, Aleksandrovcu, Brusu, Pepeljevcu i Braljini.\n„Branko Perišić“ je u stečaj otišao krajem 2015. godine, a prema ranijim podacima dugovanja su, u tom momentu, iznosila oko 1,5 milijardi dinara.\nOd oktobra 2016. godine u pogonima te industrije radi beogradska firma „Agrofinance“. Trenutno je u kruševačkim pogonima zaposleno 160 radnika, dnevno se proizvede 23 hiljade vekni osnovnih vrsta hleba, te dodatne količine specijalnih vrsta hleba i peciva.\n„Branko Perišić“ je pre stečaja imao neuspešnu privatizaciju, koja je raskinuta početkom 2012. godine, nakon čega je preduzeće ušlo u proces restrukturiranja. Pre uvođenja stečaja sproveden je socijalni program kroz koji su skoro svi tadašnji radnici, njih oko 160, napustili fabriku.\n18.05.2022 0 341\n06.04.2022 0 348\n23.03.2022 0 1,068\n01.03.2022 0 349\n09.02.2022 0 694


SRBIJA JE DOBILA VLADU! OVO SU SVI MINISTRI: Zaklinju se da će plate biti 900 eura, a penzije iznad 400! | Novi.ba\nOVAKAV NASTUP JOŠ NIJE VIĐEN U SKUPŠTINI Poslanica odlučila da REPUJE (VIDEO) JOŠ JEDNA BALKANSKA ZEMLJA SE GUŠI U KORONI U Sjevernoj Makedoniji novih 870 ...\nObjavljeno:28.10.2020 - 20:21\nPremijerka Ana Brnabić najavila je da će se nova vlada Srbije, sa 21 resorom i dva ministra bez portfelja, boriti da postigne i više od zacrtanog. Predstavljajući u Narodnoj skupštini ekspoze nove vlade, ona je juče naglasila da slede izazovna vremena, ali da Srbija, uprkos tome, 2025. godine mora biti zemlja u kojoj su prosječne plate 900 evra, a prosečne penzije iznad 400 evra.\n- Ja sa ovog mjesta pozivam privredu i sve druge činioce u društvu da prate primer koji danas dajemo - i Vlada, i vi kao Skupština, koja u ovom trenutku ima skoro 40 odsto žena u poslaničkim klupama - poručila je Brnabićeva, koja je dobila još jedan uzastopni mandat za predsednika Vlade Srbije.\nU govoru koji je trajao oko sat i po, premijerka je navela da promjene u Vladi govore o tome da su pažljivo slušali šta su im građani poručili na izborima i razumeli da moraju još energičnije da rade, te da su potrebna nova znanja i entuzijazam. - Tražim da se borimo, da se ne mirimo s trenutnim stanjem, nego da uvek pokušavamo da postignemo više. Ne zaboravite da smo odgovorni Skupštini i svim građanima i da su jedino oni ti za koje radimo... Srbija mora biti zemlja u kojoj je nezaposlenost na nivou evrozone, zemlja modernog obrazovanja i infrastrukture, dobro povezana, lider u naprednim tehnologijama i digitalizaciji. Srbija mora biti zemlja perspektive i zemlja pobednik u svakom smislu, a za to svako od nas mora da da sve od sebe svaki dan - naglasila je Brnabićeva.\nJedan od glavnih prioriteta nove vlade je borba s mafijom, koja je, kako je navela premijerka, pomislila da je jača od države i da može da upravlja državom. - Pred nama je ozbiljna borba sa organizovanim kriminalom, i da kriminalci i mafija nikada neće pobediti, i nikada neće biti zaštićeni. U ovoj borbi bezbednosne službe se moraju posebno baviti bezbjednošću Vučića, koji je objavio i pokrenuo rat protiv ove mafije. Svedočimo svaki dan najmonstruoznijim i najbezobzirnijim napadima na njega i njegovu porodicu samo i isključivo s jednim ciljem: da ga dehumanizuju i kriminalizuju do te mjere da svaki napad na njega, verbalni ili fizički, postane očekivan i razumljiv - izjavila je Brnabićeva.\nKako je naglasila, država će pružiti svu zaštitu svima koji se bore protiv kriminala, bilo da su u pitanju policajci, tužioci, novinari ili građani. - U borbi između države i mafije država će izaći kao pobjednik, u to nemam sumnje - poručila je ona.\nProsječna starost članova Vlade - 49 godina\nSiniša Mali (48) - finansijeAnđelka Atanasković (62) - privreda\nMaradona je davno otkrio šta će da mu piše na grobu\nU BiH prijavljeno 866 novozaraženih i 48 smrtnih slučajeva\nIVANA IZ "HURRICANE" NA SCENI TOP RIBA, A SAD JE POKAZALA LICE BEZ ŠMINKE: Ljudi ostali u čudu (FOTO)


NovaEnergija.net » Upozorenje svim roditeljima: Pod hitno uništite ovu lutku Upozorenje svim roditeljima: Pod hitno uništite ovu lutku – NovaEnergija.net\nwritten by Ivana Karanović February 19, 2017\nAgencija za nadzor telekomunikacija Nemačke izdala je upozorenje roditeljima da unište lutke “Kajla”, zbog mogućnosti da bude hakovana, a tako može doći do krađe ličnih podataka, prenosi BBC.\nIstražitelji kažu da haker može da iskoristi neobezbeđen bluetooth uređaj koji se nalazi u lutki da prisluškuje dete koje se tom prilikom igra sa lutkom. Proizvođač “Genisys Toys” za sada nije dao saopštenje povodom upozorenja.\n“Vivid Toy Group”, glavni distributer lutke, ranije je saopštio da su slučajevi hakovanja bili izolovani i da su ih uradili specijalisti, a tom prilikom rečeno je da će kompanija iskoristiti informacije kako bi unapredila bezbednost lutke.\nEksperti upozoravaju da do tog unapređenja nije došlo. Lutka “Kajla” može da odgovara na korisnikova pitanja kada je priključena na internet. Na primer, ukoliko bi dete postavilo pitanje kako se zove mladunče konja, lutka bi odgovorila da je to ždrebe.\nPrvi nagoveštaji ranjivosti softvera koji je ugrađen u lutku pojavili su se 2015. godine. Pored zabrinutosti za lične podatke, pokazalo se i da je moguće stupiti u komunikaciju preko lutke.\nStudent Stefan Hesel izjavio je za nemački sajt Netzpolitik.org da je moguće povezati telefon sa bluetooth uređajem u lutki i tako preuzeti kontrolu nad ugrađenim mikrofonom i zvučnikom, čak i sa razdaljine od 10 metara i kroz nekoliko zidova.\nUpozorenje svim roditeljima: Pod hitno uništite ovu lutku was last modified: February 18th, 2017 by Ivana Karanović\nGooogle Maps kao društvena mreža?\nSkoro 70 odsto hotela u opasnosti je...\n800 Apple-ovih radnika radi na razvoju vrhunske...\nE-dnevnici: Nastavnici unose ocene u kompjuter, roditelji...\nTvorac World Wide Weba: Uticaj lažnih vesti...\n8K ekrani bi mogli biti stvarnost i...\nGoogle Maps ima gomilu funkcija koje niko...


dr Dragiša Slijepčević, sudija Vrhovnog kasacionog suda, naš gost - predavač\ndr Dragiša Slijepčević, sudija Vrhovnog kasacionog suda, naš gost – predavač\nGostujuće predavanje, dr Bruno Vekarić\nU okviru termina praktične nastave iz predmeta Ustavno pravo, na zadovoljstvo nešeg Fakulteta i prisutnih studenata, ugostili smo dr Dragišu Slijepčevića, dugogodišnjeg sudiju u oblasti svih pravosudnih referata. Kolega Slijepčević je bio Predsednik Ustavnog suda Srbije a danas je sudija Vrhovnog kasacionog suda. Član je mnogih pravničkih udruženja, a između ostalih i član Predsedništva Saveza Udruženja pravnika Republike Srbije i Republike Srpske.\nNesumljivo, pravnik sa izuzetno velikim iskustvom u najrazličitijim oblastima sudske prakse, koji je imao mnogo toga iz svog bogatog radnog i profesionalnog iskustva da ispriča našim studentima prve i druge godine na studijskom programu OAS Pravo, koji slušaju predmet Ustavno pravo.\nTema predavanje je bila “Sudska praksa Ustavnog i Vrhovnog kasacionog suda u funkciji ostvarenja prava na pravično suđenje”.\nZahvaljujemo se gospodinu Slijepčeviću na ukazanom vremenu u kome je delove svog bogatog iskustva preneo i našim studentima. Kolega, prof. dr Dragan Golijana mu je u ime Dekana Fakulteta, uručio Zahvalnicu za saradnju sa našim Fakultetom.


Taekwondo reprezentacija BiH osvojila 21. medalju - Klix.ba\nTaekwondo reprezentacija BiH osvojila 21. medalju\n29.3.2009. u 15:18\nTaekwondo reprezentacija Bosne i Hercegovine učestvovala je na 6.Milenium Kupu u Vršcu, gdje je osvojila čak 21. medalju. Na osnovu osvojenih bodova u pojedinačnoj konkurenciji, reprezentacija je u ukupnom poretku osvojila pokal za 1. mjesto ekipno.\nU konkurenciji od preko 40 timova i nacionalnih selekcija sa oko 500 takmičara iz sedam država, reprezentativci naše države osvojili zapažajući rezultat.\nTakmičari koji su osvojili odličja za Bosnu i Hercegovinu su: Nikola Oroz, Mufid Isaković, Nina Deretić, Maja Stojković – zlato, Ivona Filipović, Marko Čalić, Selma Valjevac – srebro, Mladen Dragić, Vladan Kakuca, Helena Daradan, Ivana Miličević, Valentina Galinac, Haris Mušija, Ivan Zrinušić, Ivan Jurič, Nikola Bošnjak, Mladen Ristić, Amir Katana, Josipa Lozančić, Emina Ortaš i Ivona Brnić – bronza.\n„Nastup neše reprezentacije na ovom prestižnom takmičenju, se pokazao veoma uspješnim. Polako napredujemo i sve smo zapaženiji na turnirima internacionalnog nivoa. Na ovom turniru takmičari reprezentacije su mogli pokazati koliko su ustvari spremni za izazove koji nam prethode, turnire A klase te svjetsko seniorsko i evropsko juniorsko prvenstvo, na kojima je planirano učešće naše reprezentacije. Nadamo se da ćemo i na prvenstvima takvog nivoa ostvariti zapažen uspjeh", zjavio je Boris Budor, selektor bh. reprezentacije.\n29.03.2009. u 16:05


Sastanak direktora NIS-a sa ministrom finansija - Nira Press\nPočetna » Sastanak direktora NIS-a sa ministrom finansija\nGeneralni direktor kompanije NIS, Kiril Tjurdenjev sastao se sa ministrom finansija Sinišom Malim, sa kojim je razgovarao o investicijama te kompanije, koje su važne za privredu cele zemlјe, kao i o njenom doprinosu za budžet\nSagovornici su razgovarali o projektu Duboka prerada, koji je klјučni projekat druge faze modernizacije Rafinerije Pančevo, vrednosti oko 300 miliona evra. Cilј je da se poveća dubina prerade, odnosno da se dobiju veće količine najvrednijih derivata, kao što su dizel i benzin. Tjurdenjev je upoznao ministra da projekat ima i ekološke benefite, kao što je prestanak proizvodnje mazuta sa visokim sadržajem sumpora.\nMali je istakao da su takvi projekti od velikog značaja za Republiku Srbiju, jer doprinose većoj stopi njenog privrednog rasta. Kako je rekao, upravo je zbog takvih investicija Srbija apsolutni lider, kada je reč o rastu BDP-a.\nMinistar je istakao i da će ovako velike kompanije, ali i one manje, uvek imati pouzdanog partnera u državi, što se najbolјe pokazalo za vreme pandemije koronavirusa, kada je donet obiman Program ekonomskih mera od 5,8 milijardi dinara. Zahvalјujući donetim merama, zadržana je puna zaposlenost, a nezaposlenost u drugom kvartalu ove godine je na istorijskom minimumu od 7,3 odsto.\nOn se zahvalio predstavnicima kompanije NIS, koja zapošlјava više od 11.000 zaposlenih, na održanju nivoa zaposlenosti tokom pandemije koronavirusa, uz ispunjavanje svih obaveza prema državi i zaposlenima i očuvanje odgovarajućeg investicionog ritma koji će obezbediti dalјi razvoj kompanije.\nMali je zaklјučio da je cilј države da ima takav regulatorni okvir koji će da podržava rast i razvoj privrede, jer to znači više novih radnih mesta, veće plate i bolјi kvalitet života građane Srbije.


Pet hiljada DAF-ovih kamiona sa nadgradnjom napravljenom u matičnoj fabrici - KAMIONI.NET\nPet hiljada DAF-ovih kamiona sa nadgradnjom napravljenom u matičnoj fabrici\nPetohiljaditi DAF sa nadgradnjom proizvedenom u matičnoj fabrici direktoru flote i usluga održavanja Royal Maila, Paulu Gattiju (levo) predao je generalni direktor Leyland Trucksa, Ron Augustyn\nU fabrici Leyland Trucks u Velikoj Britaniji, koja posluje u sastavu PACCAR grupacije, napravljen je 5.000-ti DAF kamion sa nadgradnjom koja je nastala na istoj liniji – u matičnoj kompaniji. Distributivni DAF LF sa PACCAR (odnosno Leyland/DAF) nadgradnjom je namenjen dugogodišnjem velikom kupcu – poštanskoj službi Ujedinjenog Kraljevstva Royal Mail, koja u svojoj floti već ima više od 700 DAF kamona sa PACCAR nadgradnjom.\nLeyland Trucks je jedini proizvođač kamiona koji na matičnim proizvodnim linijama ugrađuje kompletnu nadgradnju na svojim (odnosno) DAF kamionima. Proizvođač uverava da nadgradnja ispunjava iste visoke standarde kvaliteta kao i sam kamion. Takvim rešenjem nudi značajno smanjenje u rokovima isporuke, a budući da kompletno vozilo poseduje sva odobrenja nadležnih institucija Evropske unije, garantuje se i najbrži mogući proces registracije. Nadgradnje se mogu naručiti tamo gde i šasije DAF kamiona – kod ovlašćenih DAF distributera, što takođe doprinosi optimalnoj efikasnosti.\nTržište Velike Britanije DAF snabdeva kompletnim asortimanom LF distributivnih kamiona sa PACCAR nadgradnjama, uključujući furgon i verzije sa pokretnom ceradom na bokovima (“zavesarke”). Asortiman takođe uključuje i naprednu aerodinamičku Aerobody nadgradnju koja je razvijena i napravljena da smanji potrošnju goriva, a sada je dostupna i na tržištima kontinentalnog dela Evrope. Zahvaljujući aerodinamičkoj optimizaciji, nadgradnja Aerobody u distributivnom transportu omogućava uštedu goriva veću od 4% i značajno smanjenje emisije ugljen-dioksida. Pri stalnoj brzini na otvorenom putu od 85 km/h, LF Aerobody može da bude i do 8 % ekonomičniji u poređenju sa vozilom koje ima konvencionalnu pravougaonu nadgradnju.\nKAMIONI.NET > Kamioni > Pet hiljada DAF-ovih kamiona sa nadgradnjom napravljenom u matičnoj fabrici


Film "Sam u kući" i dalje intrigira publiku: Gledaoci kažu da je porodica ZBOG OVOGA zaboravila KEVINA i čude se kako to nisu videli pre - Zena.rs\nFilm klasik "Sam u kući" prikazan je pre 30 godina, i emituje se svake godine se uoči praznika i za vreme prazničnih dana. Tevelzijska publika mu se uvek rado vraća, a neki gledaoci kažu da su tek sada uočili zašto je Kevin Mekaliste ostao sam u kući.\nFilm "Sam u kući" je nezaobilazni deo božićnjeg filmskog repertoara Foto: Profimedia\n"Gledam "Sam u kući" 50. put i nikada nisam primetio da u početnoj sceni, kada se u kuhinji desi tučnjava, Kevinova karta završi u kanti za smeće. Ko bi znao?", napisao je jedan Tviteraš, a mnogi su se složili sa njim.\nPre 30 godina počelo je snimanje filma "Sam u kući": Glavni glumac doživeo golgotu, a NJEMU je prepuklo srce za umrlim sinom\nMnogi su se pitali i pitaju se kako je porodica mogla da ostavi Kevina i krene u Francusku.\nGledaoci sada kažu da se odgovornalazi na početku filma. U sceni gde se Kevin i njegov stariji brat svađaju, oni slučajno proliju piće po avionskim kartama i pasošima, piše "Indeks hr".\nKevinov otac zatim ulazi čisti nered sa nekoliko papirnih salveta koje baca u kantu. Jedan kratak kadar prikazao je sadržaj kante za smeće, a među pogužvanim salvetama nalazi se i karta za najmlađeg Kevina.\nU filmu je zatim usledilo: kada je porodica stigla na aerodrom, majka ih je sve prebrojila, a kako je Kevina "zamenio" dečak koji se igrao u njihovoj blizini, nije primetila da neko nedostaje.\nMožda ste vi zanimljiv detalj primetili odavno, ali ono što je najzanimljivije jeste činjenica da se film "Sam u kući" i dalje rado gleda kao da i danas intrigira publiku.\nSam u kući 30 godina kasnije


OEBS osudio obijanje stana povratnice Dragice Gašić - Newperspektiva\nHome Te gjitha lajmet Lajme OEBS osudio obijanje stana povratnice Dragice Gašić\nOEBS osudio obijanje stana povratnice Dragice Gašić\nOEBS izražava zabrinutost zbog poslednjeg događaja u Đakovici, kojim se sprečava pravo na povratak raseljenih, a posebno obijanje stana Dragice Gašić.\nMisija ove evropske organizacije za bezbednost na Kosovu oglasila se nakon što je prvoj i jedinoj povratnici u Đakovicu, Dragici Gašić, pre dva dana dok je bila odsutna, obijen stan i iz njega ukradeno više stvari.\n„OEBS je uvek podržavao pravo svih raseljenih ljudi da se vrate u svoje domove. To je osnovno ljudsko pravo, a misija OEBS-a na Kosovu je istrajno angažovana u koordinisanim naporima sa partnerima i učesnicima kako bi se za to stvorili uslovi“, podsetio je OEBS u sinoćnjem saopštenju.\nZbog toga ova misija izražava zabrinutost u vezi sa poslednjim dešavanjima kojima se sprečava ovo pravo u Đakovici, naročito provala u stan Dragice Gašić.\n„Pokušaj da se zastraše ili zlostavljaju povratnici su neprihvatljivi“, istakao je OEBS.\nOEBS je naglasio da ceni „posvećenost“ kosovske policije u obezbeđivanju bezbednosti povratnicima širom Kosova, a naročito njihovim naporima u ovom slučaju – kako tvrdi OEBS.\nIstovremeno se ova misija nada da će upravo ti napori dovesti do brzog identifikovanja i procesuiranja počinilaca.\nOEBS-a na Kosovu se još jednom početkom meseca, oglasio u razgovoru za KoSSev, upravo na slučaj Dragice Gašić. Incidente usmerene protiv nje OEBS je takođe tada osudio i ocenio neprihvatljivim.\nPoručili su tada da prate i nadgledaju ovaj slučaj, te da su u kontaktu sa Dragicom Gašić još od njenog povratka sredinom juna u Đakovicu, da podržavaju svakog povratnika i da proces povratka raseljenih treba da se nastavi.\nPresidenti i KE-së: Kosova të fokusohet në dialogun me Serbinë


Učesnici izborne kampanje i posmatrači Agencije – Agencija za sprečavanje korupcije\nOsnovni zadatak posmatrača koje je angažovala Agencija za borbu protiv korupcije je nadgledanje promotivnih predizbornih aktivnosti političkih subjekata. Izbornu kampanju u Republici Srbiji trenutno nadgleda 120 posmatrača sa ciljem prikupljanja podataka koje Agencija koristi u uporednoj analizi u odnosu na podatke iz izveštaja o troškovima izborne kampanje, koje su politički subjekti dužni da podnesu u roku od 30 dana po proglašenju konačnih rezultata izbora.\nTakođe, koordinatori u cilju dobijanja određenih informacija i podataka u vezi sa izbornom kampanjom, mogu da se obrate političkim subjektima, državnim organima, organima jedinice teritorijalne autonomije, organima jedinice lokalne samouprave i organa gradske opštine.\nPodsećamo da su posmatrači Agencije završili stručne obuke za objektivno i nepristrasno prikupljanje podataka, da nisu kandidati na izborima niti su angažovani u odborima za sprovođenje izbora. Oni su primer dobre prakse angažovanja građana u političkom i izbornom procesu, te Agencija i ovim putem apeluje na političke subjekte, nadležne organe i druge učesnike izbornog procesa da posmatračima omoguće da rade poslove za koje su angažovani.


Italija: Sporazum vladajućih stranaka posle Konteove pretnje\nTanjug 4. juna 2019. 17:13\nRIM – Italijanske vladajuće partije Liga i Pokret pet zvezda postigle su danas sporazum o pravilima za javne tendere, što je, kako se procenjuje, signal da je koalicija konačno prevazišla nedelje sukoba.\nKako navodi Rojters, do sporazuma dolazi svega dan nakon pretnje premijera Đuzepea Kontea da će podneti ostavku ukoliko dve partije ne prestanu sa konstantnim sukobom, čime su kako on kaže doveli vladu do ivice raspada.\nPodstaknuti njegovim ultimatumom, lideri Lige i Pokreta pet zvezda, Mateo Salvini i Luiđi Di Majo, razgovarali su telefonom kako bi pronašli način da okončaju obostrane optužbe i javno nezadovoljstvo.\nBritanska agencija prenosi da je dogovor povodom ugovora o javnim radovima prvi znak da su dve strane voljne da nastave sa partnerstvom.\nNavodi se kako su se dve partije složile da „zamrznu“ neke propise, ali se konstatuje da između koalicionih partnera još postoje brojne nesuglasice.


Stečaj spas za prezadužena komunalna preduzeća – ASinfo Portal\nBANJALUKA – Javna komunalna preduzeća u Republici Srpskoj, a posebno ona u manjim lokalnim zajednicama, sve teže posluju pa se stečaj ili restrukturiranje nameće kao jedina razumna opcija.\nJedno od takvih je “Komus” iz Novog Grada, koje je odnedavno u postupku restrukturiranja.\nPrema riječima povjerenika Gorana Radivojca, ovaj proces će zbog nagomilanih dugova trajati deceniju, pa i duže.\nDodaje da se kao najveći povjerilac pojavljuje Poreska uprava RS s fondovima, što govori kako je država najveći povjerenik.\n“Sa jedne strane građani nisu na vrijeme plaćali uslugu, a ona zbog zdravlja stanovništva nije mogla biti obustavljena pa su svakodnevni troškovi rasli, a svi finansijski problemi su i dalje prebacivani na državu”, kaže Radivojac.\nJavno komunalnom preduzeće “Vrelo Bioštica” iz Sokoca je još 2011. godine završilo u stečaju jer je bilo prezaduženo i nije moglo izmirivati svoje obaveze.\nMeđutim, prema riječima Radomira Jokića, stečajnog upravnika, tadašnje rukovodstvo firme je blagovremeno pokrenulo stečajni postupak pa danas u okviru njega posluju pozitivno, redovno izmiruju svoje obaveze i bez poteškoća vrše svoju djelatnost, dok se povjerioci namiruju iz prihoda.\n“Kada je otvoren stečajni postupak, napravili smo novu organizaciju s ljudima koji su bili kvalifikovani i potrebni preduzeću. Posluje se veoma racionalno, a troškovi su svedeni na minimum”, kazao nam je on.\nDodaje kako komunalna preduzeća ne posluju u povoljnijem ambijentu nego ostala privredna društva pa se tako kao i sva ostala susreću sa sličnim problemima.\n“Sve njih pogađa porez na dodatu vrijednost (PDV) koji se plaća po fakturi bez obzira na to da li ju je potrošač na kraju platio. Drugo, sve manje je potrošača kao što su bili veliki privredni sistemi poput ‘Čajavca’, ‘Maglića’ i ‘Romanije’ s kojima se lako sarađivalo. Danas je sve usitnjeno i sve više korisnika su fizička lica koja su preopterećena dugovima, tako da nema svrhe da se pokreće postupak prinudne naplate”, kaže Jokić.\nInače, u posljednjih nekoliko godina pored “Vrela Bioštica” u stečaj su otišla i komunalna preduzeća iz Šipova, Vlasenice, Lopara, Rogatice, gdje su uglavnom osnovana nova.\nDragana Vrabičić, predsjednica Sindikata radnika građevinarstva i stambeno-komunalnih djelatnosti Republike Srpske, kaže kako se preduzeća u ovoj djelatnosti gase preko noći.\n“Nešto čudno se dešava u komunalnom sektoru i zato ćemo se obratiti resornom ministarstvu, koje mora imati dio odgovornosti, ali ćemo razgovarati i sa Savezom opština i gradova da vidimo zašto se takve stvari dešavaju jer je logično da jedna lokalna zajednica ne može ni bez čistoće ni bez vodovoda”, kazala je ona.


tasa – Strana 5 – Belgrade Fashion Week\nDeo je Fashion Week-a od samih početaka. Dosledna sebi i minimalističkoj estetici. Srećna je jer njenu odeću nose intersantne osobe. Smatra da kada neko nešto iskreno želi, to i ostvari. Domaćoj modnoj sceni zaista je dala jedan poseban pečat, a…\nModni brend BULKA, dizajnerke Nine Bogosavljev, se predstavio svojom novom kolekcijom ANAHATA na ovogodišnjoj digitalnoj nedelji mode u Londonu i to u okviru programa Fashion Scout. Modni video je premijerno prikazan u septembru 2020. godine, i deo je istorijskog trenutka…


"U Novom Sadu nismo odustali ni od jedne velike investicije"\nGrad mora da pomogne privredu Novog Sada\nU ovom trenutku nema potrebe za rebalansom budžeta Grada Novog Sada, jer tokom vanrednog stanja nije bila ugrožena nijedna vitalna funkcija grada, niti zaustavljene najveće kapitalne investicije, ocenio je u intervjuu novosadskom Dnevniku gradonačelnik Novog Sada Miloš Vučević.\n"U zavisnosti od daljeg stanja u budžetu, donećemo odluku o rebalansu, vodeći računa o ekonomskoj stabilnosti i poštujući finansijsku disciplinu. Kao i prethodnih osam godina, i dalje ćemo biti dobri čuvari naše novosadske kase", kaže Vučević za novosadski Dnevnik.\nNavodi da Grad mora da pomogne privredu Novog Sada upravo kroz pokretanje velikih, javnih investicija. Ocenio je da je dobra vest za Novi Sad to što nije došlo do značajnijeg pada u izdavanju građevinskih dozvola. Vučević veruje da će Grad zadržati takav trend, "jer je to veoma bitno za stabilnost budžeta grada".\nGovoreći o tome da li će u Novom Sadu privremeno biti obustavljena realizacija pojedinih projekata, Vučević je rekao da razume građane, ako ih nervira neko gradilište na putu do posla ili škole, ali da građani "treba da znaju da nema razvoja bez gradilišta".\n"U ovom trenutku nismo odustali ni od jedne velike investicije, sve su u realizaciji. Grad mora da pomogne privredu Novog Sada upravo kroz pokretanje tih velikih, javnih investicija", izjavio je Vučević, dodajući da "možemo biti ponosni kako je grad funkcionisao u uslovima vanrednog stanja".


Vučić: BiH u Srbiji ima pravog, iskrenog prijatelja\nSarajevo gura Bosnu u NATO okupacijom Srpske\nBosni i Hercegovini danas će biti isplaćen ruski klirinški dug.\nMještani u čudu: Pješčana pijavica u Goraždu (VIDEO)\nAtmosferski fenomen poznat kao "pijavica" iznenadio je mještane Vitkovića blizu Goražda, prenosi klix.ba.\nBiH vodeća u Evropi prema broju državljana u redovima ISIL-a\nIako je na brojnim ratištima širom Sirije i Iraka vojska takozvane Islamske države doživjela gotovo ključne poraze, pitanje ISIL-ovih boraca koji su na ova ratišta stigli iz mnogih država svijeta još uvijek je jedan od gorućih problema.\nSarajevo, Tuzla i Banja Luka od sutra će biti povezane talgo vozovima\nŽeljeznice Federacije BiH će od sutra, 1. augusta, bh. vozom povezati Sarajevo, Tuzlu i Banju Luku, nakon uspješno okončanih neophodnih priprema i postignutog sporazuma sa Željeznicama RS, saopšteno je iz Željeznica FBiH.\nDodik: Nemoguć je koncept BiH koji odgovara jedino Bošnjacima (VIDEO)\nIsplata 125,1 milion dolara ruskog klirinškog duga do 5. septembra


Dan Dunava ove godine humanitarnog karaktera - Biznis i Finansije\nHome\tVestiPolitika i društvo\tDan Dunava ove godine humanitarnog karaktera\nby bifadmin 3. jula 2014.\nOve godine kampanja Dan Dunava koju tradicionalno u partnerstvu sprovode Ministarstvo poljoprivrede i zaštite životne sredine Republike Srbije – Republička direkcija za vode i Coca-Cola sistem biće posvećena pomoći poplavljenim područjima i sva sredstva komunikacije motivisaće građane da nastave da upućuju svoju pomoć Vladi Republike Srbije putem sms broja 1003.\nTokom deset godina kroz kampanju Dan Dunava poruke o važnosti očuvanja i zaštite reka za dobrobit ljudi i prirode stigle su do 3.000.000 ljudi, dok kampanju podržava više od 350 partnera iz vladinog, nevladinog i privatnog sektora. Baš zbog velike angažovanosti partnera širom Srbije odlučeno je da ovogodišnja kampanja bude usmerena na obnovu zajednice nakon poplava. Kako bi se normalni tokovi života što pre vratili u ove zajednice, Ministarstvo poljoprivrede i zaštite životne sredine Republike Srbije – Republička direkcija za vode i Coca-Cola sistem kao i mnogi i drugi partneri Dana Dunava će zajedničkim snagama izgraditi edukativni eko park u Obrenovcu.\nImajući u vidu koliko je neophodno da očuvamo reke i racionalno koristimo vodne resurse Svetski fond za prirodu (WWF) i Coca-Cola sistem pokrenuli su i projekat »Karavan za živi Dunav« koji obilazi gradove u Srbiji i uz pomoć zanimljivih i interaktivnih edukativnih radionica ukazuje na važnost vlažnih staništa za dobrobit ljudi i prirode, jer su oni prirodni rezervoari i značajno ublažavaju uticaj poplavnih voda. Građani su posetili manifestacije u Nišu, Beogradu i Novom Sadu, dok će poslednja biti održana danas, 3. jula na Trgu Svetog Đorđa u Somboru. Pored Srbije, Karavan će posetiti još 21 lokaciju u Austriji, Bugarskoj, Hrvatskoj, Mađarskoj i Rumuniji do kraja leta 2015.\nStambeni krediti na minimumu


Fudbalski savez otpustio selektora zbog epidemije koronavirusa • CG-Fudbal\nHome Vijesti Fudbalski savez otpustio selektora zbog epidemije koronavirusa\nFudbalski savez otpustio selektora zbog epidemije koronavirusa\n29 Mar 2020. 11:21\nNi Montevideo više nije fudbalski raj na zemlji, kako je to bilo tridesetih godina prošlog vijeka.\nNaime, selektor reprezentacije Urugvaja, Oskar Tabarez, dobio je otkaz poslije punih 14 godina provedenih na klupi ove selekcije. Tabarez je, ujedno, bio najstariji selektor nekog nacionalnog tima, pošto je napunio 73 godine.\nU ovoj južnoameričkoj zemlji još uvijek nema velike krize sa koronavirusom, ali je Savez odlučio da je preduhitri.\n– Savez je riješio da donese neke teške odluke i tako na vrijeme ublaži negativne posljedice i zaštiti instituciju. Pored Tabareza, otkaze je dobilo i 400 zaposlenih u Savezu, te su raskinuti svi ugovori sa spoljnim saradnicima, a ostali su samo oni neophodni za normalno funkcionisanje asocijacije, navodi se u sapštenju.\nInače, Oskar Tabarez je legendarni selektor koji je sa Urugvajom ostavrio plasman u polufinale Svjetskog prvenstva 2010. godine u Južnoj Africi, ali i stigao do titule na KOPA Amerika godinu dana kasnije.\nPrethodna vijestCrnogorski reprezentativac stiže u PSŽ!\nSljedeća vijestReal dovodi mladog reprezentativca Francuske


Smederevo: Prekinuta skupštinska sednica zbog nedostatka kvoruma - Politika - Dnevni list Danas\nPočetna » Politika » Smederevo: Prekinuta skupštinska sednica zbog nedostatka kvoruma\nSmederevo: Prekinuta skupštinska sednica zbog nedostatka kvoruma\nSednica Skupštine grada Smedereva prekinuta je danas pošto ni posle 15 časova, za kada je bio zakazan njen nastavak, nije bilo kvoruma – u sali su bila samo 23 od ukupno 70 odbornika, prenosi Podunavlje.info.\n2Piše: D. Đ. 09. novembra 2018. 18.14\n“Stručne službe su utvrdile da su u sali 23 odbornika, nema uslova za nastavak sednice. Ovog trenutka ne mogu da kažem kada će da bude nastavak, bićete naknadno obavešteni”, rekao je Branče Stojanović, zamenik predsednika Skupštine grada Smedereva.\nPredsedavajući je prethodno, baš zbog nedostatka kvoruma, proglasio pauzu u trajanju od 10 minuta, međutim, i nakon toga, kvoruma nije bilo. Pošto vladajuća većina nije mogla da sakupi dovoljan broj odbornika za nastavak sednice, kvorum nisu hteli da “daju” ni predstavnici SPS-a, kao ni odbornici iz opozicionih stranaka. Predsedavajući je potom zakazao nastavak sednice za 15 časova, ispostavilo se, bez rezultata.\nDo trenutka prekida sednice, usvojen je Predlog za donošenje koncesionog akta za poveravanje obavljanja delatnosti gradskog i prigradskog prevoza putnika na teritoriji grada Smedereva, izglasana je Odluka o utvrđivanju naziva ulica, trgova i parkova u naseljenim mestima na teritoriji grada Smedereva.\nUsvojene su i odluke o sprovođenju i načelima komasacije u delovima katastarske opštine Skobalj, zatim Odluka o izmenama i dopunama Odluke o pribavljanju i raspolaganju stvarima u javnoj svojini grada Smedereva, kao i Odluka o dopuni Odluke o platama i naknadama izabranih, imenovanih i postavljenih lica u organima grada Smedereva i naknadama za rad članova radnih tela Skupštine grada Smedereva i o platama zaposlenih u Gradskoj upravi grada Smedereva.\nSednica je počela minutom ćutanja povodom stogodišnjice od završetka Velikog rata, u znak sećanja na žrtve, a završena je pozivom predsedavajućeg na tribinu posvećenu porodičnom nasilju, koju organizuju Udruženje za promovisanje slobode izražavanja – Podunavska inicijativa i Gradski savez socijalno humanitarnih organizacija Smederevo.\nTribina će biti organizovana u petak, 23. novembra u 11 časova u Istorijskom arhivu u Smederevu, kao završnica projekta “Zidovi ćute, ti nemoj – prijavi nasilje”, a povodom Međunarodnog dana borbe protiv nasilja nad ženama. (Kraj)\nkvorum, skupstina grada, smederevoSmederevo\n09. novembra 2018. u 21.30\nE, pa dragi smederevci i ostali građani opštine Smederevo sada se na delu vidi rezultat vaše ozbiljnosti na izborima na kojima ste birali te odbornike koji, između ostalog i na određeni način, direktno ili indirektno odlučuju o vašim životima i životima vaših familija i svih ostalih žitelja. Šta ste posejali sada žanjete, rekao je davno naš narod ili malo modernija verzija – tražili ste, gledajte.\nLjubisa Jovasevic, kaže:\n09. novembra 2018. u 21.31\nSmederevo bi moglo da se ugleda na Kraljevo. U Kraljevu uopste nije potreban kvorum, vazno je da gradonacelnik kaze sta zeli, podrazumeva se da se opet konsultovao sa svojim predsednikom stranke, skupstina ne broji prisutne ili odsiutne odbornike tokom glasanja i odluke gradonacelnika se uvek, vrlo efikasno usvajaju


Агенција за привредне регистре | Vanredni finansijski izveštaj\nVanredni finansijski izveštaj (VFI) sastavlja se u slučajevima statusnih promena, otvaranja, odnosno zaključenja stečajnog postupka ili pokretanja, odnosno zaključenja postupka likvidacije nad pravnim licem, i to sa stanjem na dan koji prethodi danu upisa statusne promene, danu otvaranja, odnosno zaključenja stečajnog postupka ili pokretanja, odnosno zaključenja postupka likvidacije. Vanredni finansijski izveštaj sastavlja se i u slučajevima brisanja ogranka stranog pravnog lica, odnosno preduzetnika koji vode dvojno knjigovodstvo.\nU slučaju statusne promene pripajanja vanredni finansijski izveštaj sastavlјa pravno lice koje prestaje sa poslovanjem.\nU slučaju statusne promene izdvajanja pravno lice koje nastavlja da postoji nakon statusne promene, nema obavezu sastavljanja vanrednog finansijskog izveštaja, u skladu sa Mišljenjem Ministarstva finansija br: 011-00-00015/2020-16, od 17.01.2020. godine.\nPrivremeni prekid obavlјanja delatnosti od strane preduzetnika ne predstavlјa osnov za sastavlјanje vanrednog finansijskog izveštaja.\nVanredni finansijski izveštaj dostavlja se u roku od 60 dana od dana sastavljanja. Po isteku roka, obveznici mogu Agenciji dostaviti vanredni finansijski izveštaj, najkasnije do isteka naredne godine u odnosu na bilansni dan na koji je taj izveštaj sastavlјen (uz plaćanje naknade za javno objavlјivanje uvećane po osnovu neblagovremenog dostavlјanja).\nVanredni finansijski izveštaj dostavlja se primenom posebnog informacionog sistema Agencije, u elektronskom obliku, odabirom odgovarajućeg zahteva (VFI), potpisan kvalifikovanim elektronskim potpisom zakonskog zastupnika, na način opisan u korisničkom uputstvu za dostavljanje vanrednog finansijskog izveštaja.\nAko obveznik ne dostavi vanredni finansijski izveštaj putem posebnog informacionog sistema, odnosno dostavi ga u papirnom obliku, Agencija će posebnim dopisom obavestiti obveznika da predmetni izveštaj nije dostavlјen saglasno zakonu koji uređuje računovodstvo, u elektronskom obliku, te da isti neće biti obrađen niti javno objavlјen na internet stranici Agencije.\nVanredni finansijski izveštaj čine obrasci:\nVanredni finansijski izveštaji se sastavlјaju i dostavlјaju na obrascima propisanim odgovarajućim podzakonskim aktima za određenu grupu pravnih lica, koji su u primeni na dan sastavlјanja vanrednih finansijskih izveštaja:\nUz vanredni finansijski izveštaj ne dostavlјa se dokumentacija.\nObveznici koji se ne registruju u registrima koje vodi Agencija mogu da dostave izvod iz nadležnog registra koji predstavlјa osnov za nastalu statusnu ili drugu promenu.\nDokaz o uplati naknade obveznici su dužni da dostave ukoliko uplata nije identifikovana do momenta potpisivanja i dostavljanja izveštaja.Uz vanredni finansijski izveštaj ne dostavlja se dokumentacija iz člana 34. Zakona. Obveznici koji se ne registruju u registrima koje vodi Agencija mogu da dostave izvod iz nadležnog registra koji predstavlja osnov za nastalu statusnu ili drugu promenu.\nVanredni finansijski izveštaj mora biti potpisan kvalifikovanim elektronskim potpisom zakonskog zastupnika. Vanredni finansijski izveštaji koji nisu potpisani na navedeni način (npr. potpisani od strane računovođe ili drugog lica na osnovu punomoćja koje je izdao zakonski zastupnik i sl.) vraćaju se obvezniku elektronskim putem radi potpisivanja od strane zakonskog zastupnika.\nZa javno objavljivanje vanrednog finansijskog izveštaja potrebno je platiti naknadu u skladu sa Odlukom o naknadama za poslove registracije i druge usluge koje pruža Agencija za privredne registre. Instrukcije za plaćanje naknade, kao i praćenje statusa naknade, obvezniku će biti obezbeđene u posebnom informacionom sistemu Agencije i prikazane na linku „Status naplate/Instrukcija za plaćanje“ (kao što je opisano u korisničkom uputstvu za dostavljanje vanrednog finansijskog izveštaja).\nPotpun i računski tačan vanredni finansijski izveštaj upisuje se u Registar finansijskih izveštaja i javno objavlјuje kao ispravan na internet stranici Agencije, zajedno sa potvrdom o javnom objavlјivanju.\nU slučaju da obveznik dostavi neispravan vanredni finansijski izveštaj, obaveštenje o utvrđenim nedostacima se istog dana objavlјuje na internet stranici Agencije u okviru Registra., a informacija o tome se dostavlјa obvezniku na elektronsku adresu upisanu u korisničkom profilu lica koje je otvorilo nalog u Posebnom informacionom sistemu Agencije, kao i na elektronsku adresu zakonskog zastupnika navedenu u zahtevu (VFI). Nedostatke iz obaveštenja obveznik treba da otkloni najkasnije u roku od 30 dana od dana objavlјivanja obaveštenja na internet stranici Agencije. U suprotnom, vanredni finansijski izveštaj neće biti upisan u Registar.\nUkoliko se vanredni finansijski izveštaj javno objavi kao neispravan ili se pravno lice odnosno preduzetnik nađe na Spisku obveznika koji nisu uplatili naknadu za obradu i javno objavlјivanje finansijskog izveštaja i propisane dokumentacije, obveznik može dostaviti potpuno novi vanredni finansijski izveštaj, najkasnije do isteka naredne godine u odnosu na godinu u kojoj je nastao osnov za sastavljanje vanrednog finansijskog izveštaja.\nObveznici mogu zahtevati zamenu vanrednog finansijskog izveštaja po izvršenom javnom objavlјivanju ispravnog vanrednog finansijskog izveštaja, najkasnije do predaje redovnog godišnjeg finansijskog izveštaja za istu godinu.